title: Täydennyslentolaivue 17

text: T-LLv 17 ja sen seuraajat 3/LLv 46 aja 3/LLv 48 kouluttivat kaksimoottorilentäjiksi kaikkiaan 14 oppilasta, joilla saatiin tyydytettyä puolustusvoimien silloinen kaksimoottorikoneiden ohjaajatarve. Parikymmentä vanhempaa ohjaajaa sai myös jatkokoulutusta kaksimoottorikoneilla. LLv 48 koulutti toiset 14 kaksimoottorilentäjää elo-syyskuussa 1942 pidetyllä kurssilla.


title: Täydennyslentolaivue 17

text: Saksasta ja Valtion lentokonetehtaalle tehtyjen kaksimoottorikonetilausten seurauksena ilmavoimien lentävän henkilöstön jatkokoulutustarve nousi huomattavasti. Täydennyslentolaivue 17 perustettiin uudelleen 28. marraskuuta 1942 lentorykmentti 4:n alaisuuteen, ja sen toimintapaikaksi tuli Luonetjärven lentokenttä. Lentokoulutusta annettiin pääasiassa Bristol Blenheim- ja Tupolev SB-2 -kaksimoottorikoneilla. Laivue koulutti kaksimoottorilentäjien lisäksi konekivääriampujia tammikuusta 1943 alkaen ja tähystäjiä saman vuoden huhtikuusta lähtien. Uudelleenperustetun laivueen komentajaksi määrättiin Osmo Malinen, joka toimi virassa toukokuun 1943 alulle. Malista seurasi laivueen komentajana kaikkiaan neljä henkilöä ennen T-LeLv 17:n lakkauttamista 11. syyskuuta 1944, viikko jatkosodan päättymisen jälkeen. Laivueen jäljellä olevat osat siirtyivät lakkautuksen yhteydessä pommituslentolaivue 46:lle. Käynnissä olleet kurssit keskeytettiin 26. lokakuuta 1944, ja niiden oppilaat kotiutettiin kuukautta myöhemmin.


title: Täydennyslentolaivue 17

text: Uudelleenperustettu täydennyslentolaivue 17 järjesti kaikkiaan yhdeksän kaksimoottorikurssia, joista kahdeksan vietiin loppuun saakka. 7. tammikuuta 1943 alkaneet ohjaajakurssit olivat 2–6 kuukauden mittaisia. Yksittäinen oppilas lensi kursseilla 18–26 tuntia kurssista riippuen. Kaksimoottorikoulutuksen kursseille valittiin kaikkiaan 111 oppilasta, joista 87 valmistui rintamalaivueisiin, 11 oppilaan kurssi keskeytettiin ja 13 viimeisen jäi kesken sodan päättyessä. Tähystäjien jatkokoulutuskursseja vietiin läpi kaikkiaan neljä, ja niiltä valmistuivat kaikki 105 kurssille hyväksyttyä upseeria. Kurssit olivat kestoltaan kaksimoottorilentokurssien tapaan 2–6 kuukauden mittaisia, yksittäisen oppilaan lentäessä niillä kurssista riippuen 11–22 tuntia. Konekivääriampujakursseilta valmistui 102 koulutukseen valituista 105 oppilaasta. Kuukauden mittaisella kurssilla yksittäinen oppilas lensi kurssista riippuen 8–30 tuntia.


title: Täydennyslentolaivue 17

text: Täydennyslentolaivue 17:n koneille sattui laivueen toiminta-aikana kolme vakavampaa onnettomuutta, joissa menehtyi viisi henkilöä:


title: Täydennyslentolaivue 17

text: Välirauhan aikana laivueenkomentajina olivat:


title: Täydennyslentolaivue 17

text: Laivueenpäällikköinä olivat jatkosodassa:


title: Gnostikoi Ha-Shaitan

text: Gnostikoi Ha-Shaitan on Saturnian Mistin ensimmäinen studioalbumi. Levyn on julkaissut vuonna 2011 suomalainen underground levy-yhtiö Ahdistuksen Aihio Productions.


title: Gnostikoi Ha-Shaitan

text: Levyn nimi on yhdistelmä hepreaa ja muinaiskreikkaa, joka löyhästi kääntyy ""He, jotka kykenevät tuntemaan Saatanan"". Termi ""Gnostikoi"" juontaa juurensa Platonin teoksiin, ja tarkoittaa ""He, jotka kykenevät tietämään"".


title: Gnostikoi Ha-Shaitan

text: Albumilta tehtiin myös musiikkivideo kappaleesta "Aura Mystica".


title: Gnostikoi Ha-Shaitan

text:
Kaikki kappaleet on säveltänyt ja sanoittanut Zetekh, ellei toisin mainittu.
Levy sai julkaisun aikaan varsin ristiriitaisia arvioita kriitikoilta, johtuen voimakkaista death metal, hardcore ja heavy metal vaikutteista, jotka kaikki esimerkiksi kuuluivat vahviten Zetekhin laulutyöskentelyssä.


title: Chaos Magick

text: Chaos Magick on Saturnian Mistin toinen studioalbumi. Levyn on julkaissut vuonna 2015 brittiläis-amerikkalainen levy-yhtiö Candlelight Records. Levy nauhoitettiin ja miksattiin Blackvox Studiolla, Tampereella huhtikuu-syyskuu välillä vuonna 2014, sekä masteroitiin Turan Audio studiolla Oxfordissa, Yhdistyneessä kuningaskunnassa Tim Turanin toimesta lokakuussa 2014.


title: Chaos Magick

text: Levyn nimi ja teema viittaa Kaaosmagiaan, joka on Peter J. Carrollin ja Ray Sherwinin kehittämä post-moderni okkulttinen traditio, jonka perustamiseen vaikutti vahvasti Aleister Crowleyn ja Austin Osman Sparen teokset.


title: Chaos Magick

text: Albumilta tehtiin kaksi musiikkivideota, molemmat ohjasi ja käsikirjoitti fra. Zetekh itse. Ensimmäinen "The True Law" julkaistiin myös singlenä joulukuussa 2014 ja toinen musiikkivideo "Bloodsoaked Chakrament" julkaistiin viikkoa ennen albumia.


title: Chaos Magick

text: Kaikki kappaleet säveltänyt ja sanoittanut Zetekh, ellei toisin mainittu.


title: Todo es mentira

text: Todo es mentira on vuonna 1994 ensi-iltansa saanut Álvaro Fernández Armeron ohjaama ja käsikirjoittama espanjalainen romanttinen komediaelokuva, jonka pääosissa ovat Penélope Cruz ja Coque Malla, joka sävelsi myös elokuvan musiikin. Elokuvan tuottajina olivat Enrique Cerezo ja Carlos Vasallo.


title: Todo es mentira

text: "Todo es mentira" on kolmesta Álvaro Fernández Armeron elokuvasta ensimmäinen, joka käsittelee monimutkaisia parisuhteiden ongelmia, kompromisseja ja kaunistelemattomia totuuksia. Kaksi muuta elokuvaa ovat "Nada en la nevera" (1998) ja "El juego de la verdad" (2004). "Todo es mentira" -elokuvasta tehtiin teatteriin näytelmäsovitus, joka sai ensi-iltansa Lara-teatterissa Madridissa vuonna 2016.


title: Todo es mentira

text:
"Todo es mentira" kertoo neljän pariskunnan elämistä, rakkauksista ja ongelmista. Elokuvan keskipisteenä on Pablo (Coque Malla), jolla on kielteinen asenne elämään. Kun Lucía (Penélope Cruz) astuu hänen elämäänsä, hän ajattelee tämän olevan unelmiensa nainen ja vastaus kaikkiin hänen ongelmiinsa. Manipuloiva Lucía on kuitenkin juuri sitä, mikä saa Pablon pään räjähtämään. Pablo eikä kukaan hänen ystävistään usko ihanteelliseen pariskuntaan. Pablon ystävät ovat myös parisuhteissa ja jokaisella heistä on omat ongelmansa. Arielin (Jordi Mollà) ja Lolan (Christina Rosenvinge) välillä on ammatillinen kilpailu, mitä he eivät osaa käsitellä. Claudio (Gustavo Salmerón) elää Natalian (Irene Bau) siivellä, mikä ei tunnu kenestäkään hyvältä. Alejandron (Fernando Colomo) ja Beatrizin (Mónica López) välillä on suuri ikäero, joka aiheuttaa heidän välilleen isoakin kuilua. Kukaan ei ole täysin tyytyväinen kumppaniinsa, mutta kaikki antavat asian kuitenkin olla – on syynä sitten konformisuus, pelko, laiskuus tai koska kaikki on valetta.
"Todo es mentiran" kuvaukset alkoivat 18. huhtikuuta 1994 ja päättyivät 30. toukokuuta 1994. Elokuva kuvattiin Cuencassa sekä Madridissa ja sen lähialueilla. Elokuvan tuotantoyhtiönä oli Atrium Productions, S.A..


title: Todo es mentira

text: "Todo es mentira" sai ensi-iltansa Espanjassa San Sebastiánin elokuvajuhlilla 16. syyskuuta 1994. Elokuva sai kotimaan teatteriensi-iltansa 10. lokakuuta 1994 ja oli Sony Pictures Releasing de España, S.A.:n teatterilevittämä. "Todo es mentira" tuotti Espanjassa 1 085 570 euron lipputulot.


Luettelo Oulussa syntyneistä jääkiekon SM-liigapelaajista sisältää kaikki Oulussa syntyneet jääkiekon SM-liigassa tai jääkiekon SM-sarjassa pelanneet pelaajat. Jääkiekon SM-liiga on ollut Suomen jääkiekon korkein sarjataso vuodesta 1975, sitä ennen pelattiin SM-sarjaa.


title: Virtuaaliesine

text:
Virtuaaliesineet ovat kyberavaruuteen sijoittuvaa omaisuutta.Virtuaaliesineet voivat olla joko informatiivisia esineitä tai virtuaalihyödykkeitä.
Virtuaalinen omaisuus on tekijänoikeuksien mahdollistamaa omaisuutta. Koodi, josta virtuaaliomaisuus koostuu, on itsessään rajatonta, mutta se on tekijänoikeuksin suojattua. Toisaalta virtuaaliomaisuus kuten internet-osoitteet ovat itsessään rajallisia, koska jokaista tiettyä Url-osoitetta on olemassa vain yksi..
Virtuaaliesineet voidaan jakaa kahteen alatyyppiin: informatiivisiin esineisiin ja virtuaalihyödykkeisiin.
Informatiivisia esineitä ovat kaikki virtuaaliset esineet, jotka voidaan kopioida, mutta jotka ollaan yleensä suojattu tekijänoikeuslailla, esimerkiksi musiikkikappale Itunesissa sekä tietokoneohjelmat
Virtuaalihyödykkeitä ovat virtuaalinen omaisuus johon pätee rajallisuus,esimerkiksi oikeaa elämää simuloivat objektit digitaalisissa peleissä . Vaikka teknisesti pelintekijä voisi tuottaa tiettyä virtuaalihyödykettä rajattomasti, niukkuus hyödykkeestä luo sille kysyntää.


title: Virtuaaliesine

text:
Toisin kuin fyysisillä esineillä, Virtuaaliesineillä ei ole fyysistä olomuotoa(eng.abstract).. Virtuaaliesineitä myydään kuitenkin samalla tavalla kuin fyysisiä esineitä. Erottavana tekijänä on virtuaaliesineiden riippuvuus internetistä. Toisin kuin fyysisillä esineillä, virtuaaliesineiden myynnille ei ole omistettu omia kauppoja. Niiden myynti keskittyy eBayn tapaisiin internet-kauppoihin, sekä virtuaaliesineitä käyttävien alustojen sisäisiin kauppoihin(esim.Facebook ja Playstation Network Store).
Iso ero fyysisten ja virtuaaliesineiden välillä on se, että virtuaaliesineet ovat olemassa ja käytettävissä vain julkaisijansa määrittelemässä alustassa. Esineen julkaisijalla on oikeus muokata tai jopa poistaa tuote käytöstä. Myös tuotteen ylläpito on riippuvainen julkaisijasta.
Kuten virtuaalihyödykkeet, myös informatiiviset esineet ovat olemassa verkossa, mutta ne toimivat enemmän ideamaisina tuotteina. Niitä voi käyttää rajattomasti ilman että ne loppuisivat. Vastaavasti useat henkilöt voivat käyttää samaa informatiivista esinettä samanaikaisesti.Tässä tapauksessa virtuaaliesineet käyttäytyvät samalla tapaa fyysisten esineiden kanssa. Niiden käyttö on rajallista; vain yksi taho voi omistaa esineen kerralla.
Virtuaaliesineiden ja informatiivisten esineiden tuotantoa voidaan ja yleensä rajataankin keinotekoisesti(engl. artificial scarcity). Tämä tehdään tekijänoikeuslailla ja yksinkertaisesti myymällä virtuaaliesineitä rajattu määrä tai rajoittamalla niiden myyntiaikaa. Tekijänoikeuslait takaavat rahallisen hyödyn uusien tuotteiden kehittämiselle. Rajattu määrä saa tuotteet vaikuttamaan merkittävimmiltä käyttäjille ja antaa niiden omistamiselle suuremman vaikutuksen yhteisöissä. Keinotekoinen rajaus ei kuitenkaan aina hyödytä käyttäjää mitenkään. Esimerkiksi e-kirjojen rajattu määrä ei hyödytä niiden ostajia mitenkään.
Alun perin tekijänoikeuslaki oli tehty suojaamaan kirjoja luvattomalta painamiselta.1960- ja 1970-luvuilla tietokoneohjelmilla ei ollut kunnollista suojaa ja vasta 1980-luvun puolivälissä tekijänoikeuslaki laajennettiin koskemaan tietokonekoodia. Tämä mahdollisti mm. tietokoneohjelmista saatavan taloudellisen hyödyn.
Virtuaalihyödykkeiden myynnin voidaan katsoa alkaneen 1999 kun muutamat pelaajat aloittivat ohjelman sisäisten esineiden myymisen MMO-pelissä. Esineiden vaihto tapahtui pelin sisällä ja maksu suoritettiin shekillä tai rahan-siirrolla. Koska tapa yleistyi, rahalla pystyi pelaajien sisäisissä yhteisöissä ostamaan niin hahmoja kuin pelin sisäistä valuuttaa. Pelijulkaisijoiden huomatessa kuinka paljon rahaa toiminnassa liikkui he halusivat siirtää myynnin pelin sisälle. Tämänkaltainen käytäntö alkoi ensin Itä-Aasiassa ja levisi sieltä länsimaihin. Suomalainen Habbo hotel ilmaispeli oli yksi ensimmäisistä isoista peleistä, joka myi käyttäjilleen virtuaaliesineitä.


title: Virtuaaliesine

text: Virtuaalihyödykkeiden markkinoinnin voidaan katsoa kasvaneen merkittävästi vuosien 2007-2008 tienoilla virtuaalisten simulaatiopelien kuten Second Lifen ja MMORPG-pelien(massively multiplayer online role-playing games) kuten Runescapen ja World of Warcraftin suosion myötä.Kiinassa ja eräissä kehittyvissä maissa on yleistynyt käytäntö, jossa yhtiöt ovat alkaneet palkkaamaan halvalla suuria määriä nuoria pelaajia pelaamaan pelejä tarkoituksenaan hankkia mahdollisimman paljon harvinaisia virtuaaliesineitä. Tämä ilmiö kulkee nimellä “gold farming”. Esimerkiksi World of Warcraft pelissä myytiin vuonna 2007 hahmo pelaajalta pelaajalle 7000 dollarilla(US) .Vuonna 2010 Entropia Universe-pelissä myytiin pienempiin osiin jaettuna virtuaalinen asteroidi yhteensä 635 000 dollarilla(US).


title: Virtuaaliesine

text:
Virtuaaliesineitä myydään ja ostetaan koko ajan enemmän. Niiden kaupankäynnissä liikkuu niin paljon rahaa, että niiden myynti toimii monen pelin päätulon lähteenä. Vuonna 2006 japanilaisen tutkijan Miho Nojiman tarkastelemista peleistä 60 % sai suurimman osan tuloistaan virtuaaliesineiden myynnistä eli mikrotransaktioista tai mikromaksuista. Yleensä nämä pelit ovat ilmaispelejä.
Virtuaaliesineiden ostaminen voi nopeuttaa tai helpottaa pelissä etenemistä. Kaikki eivät pidä siitä, että käyttämällä enemmän rahaa pelissä pärjää paremmin. Mikrotransaktiot eivät aina paranna pelisuoritusta, vaan saattavat olla pelkästään kosmeettisia muutoksia. Esimerkki tästä ovat mm. peleissä käytettävät vaatteet (peleissä, joissa vaatteilla, haarniskoilla tai aseilla ei ole pelisuoritusta parantavaa vaikutusta).
-Pelaajat suhtautuvat paremmin mikrotransaktioihin, joilla ei ole pelisuoritusta parantavaa vaikutusta.


title: Virtuaaliesine

text:
Virtuaaliesineet eivät ole konkreettisia samalla tavalla kuin fyysiset esineet, eli omistuslaki pätee niihin eri tavalla. Toisaalta virtuaaliesineet ovat verrattavia esim. pankkitilillä oleviin rahasummiin . Online-moninpelien virtuaalihyödykkeiden omistuksen määrittely on hankalaa.Richard A.Bartle vertaa tilannetta jossa pelaaja omistaa tietyn esineen pelissä Monopoly-lautapelin sisäisiin omistajuuksiin. Monopolyn sisällä pelaaja omistaa kiinteistöjä ja taloja, mutta peliin liittyvät fyysiset tarvikkeet omistaa edelleen esimerkiksi pelaajan ystävä.
Koska pelintekijät saavat edelleen muokata peliä,saatta ongelmaksi muodostua kysymys siitä, mitä pelaaja itse asiassa alun perin osti. Esimerkiksi ostaessaan pelin sisäisen esineen useilla tuhansilla dollareilla pelaaja saattaa olettaa saavansa jotain ainutlaatuista. Jos pelissä tapahtuu muutoksia, jotka esimerkiksi tekevät kyseisestä esineestä vähemmän harvinaisen tai täysin ominaisuuksiltaan identtinen uusi esine ilmestyy helposti saataville, pelaaja ei todennäköisesti pysty saamaan hyvitystä maksamastaan summasta.
Ongelmana voidaan nähdä myös se, että virtuaalimaailma voidaan sulkea, jolloin kyseisessä pelissä olevat omistukset menettävät merkityksensä. Virtuaaliesineiden hinnoittelusta on myös esitetty kritiikkiä. Esimerkiksi hinta virtuaaliesineen lisenssille on sama riippumatta siitä kuinka paljon esinettä todellisuudessa käyttää. Voidaan myös kyseenalaistaa, miksi virtuaaliesineiden hintojen tulisi olla korkealla, jos virtuaalimaailmoilla on jo kymmeniä miljoonia käyttäjiä.


title: Open Software Foundation

text: Open Software Foundation (OSF) oli vuonna 1988 perustettu yleishyödyllinen organisaatio, jonka tavoitteena oli kehittää avoin standardi UNIX käyttöjärjestelmälle.


title: Open Software Foundation

text:
Organisaation alkuperäiset sponsorit olivat Apollo Computer, Groupe Bull, Digital Equipment Corporation, Hewlett-Packard, IBM, Nixdorf Computer, ja Siemens AG.
Myöhemmin mukaan liittyivät mm. Philips ja Hitachi.


title: Open Software Foundation

text: Alussa organisaation katsottiin olevan vastine AT&T:n ja Sun Microsystemsin yhteistyölle UNIX System V kehityksessä. Tämän seurauksena AT&T ja Sun perustivat vuonna 1988 Unix International (UI) organisaation joka oli vastaavanlainen kuin OSF. Vuonna 1993 sekä UI että OSF ilmoittivat "Common Open Software Environment" (COSE) hankkeesta.


title: Open Software Foundation

text: Mukaan COSE-hankkeessa liittyivät myös Univel (Novell ja AT&T yhteistyö) ja Santa Cruz Operation (SCO). COSE-hankkeen seurauksena UI ja OSF yhdistyivät vuonna 1994.


title: Open Software Foundation

text: Helmikuussa 1996 OSF yhdistyi X/Openin kanssa ja muodostivat The Open Groupin.


title: Open Software Foundation

text: Organisaation referenssitoteutus UNIX-käyttöjärjestelmästä oli tunnettu nimellä OSF/1, joka julkaistiin joulukuussa 1991 ja DEC otti sen käyttöön Tru64 UNIX kehityksessä.


title: Open Software Foundation

text: Organisaation perustuksessa IBM luovutti AIX käyttöjärjestelmän organisaation käyttöön aikomuksena välittää se suoraan jäsenille. Käyttöjärjestelmän siirtäminen kuitenkin aiheutti huolta ja uuteen referenssitoteutukseen valittiin erilaisia tekniikoita valmistajariippumattomuuden osoittamiseksi.


title: Open Software Foundation

text: Uuteen käyttöjärjestelmään valittiin mm. Carnegie Mellon -yliopistossa kehitetty Mach 2.5 mikrokerneli; IBM:n tiedostojärjestelmä; BSD verkko-ohjelmisto; täysin uusi virtuaalimuistikäsittely.


title: OSF

text: OSF voi tarkoittaa seuraavia asioita:


title: Amerikkalainen pastoraali

text: Amerikkalainen pastoraali ("American Pastoral") on yhdysvaltalaisen kirjailijan Philip Rothin romaani. Rothia on kuvattu amerikkalaisen yhteiskunnan kriitikoksi ja tulkiksi.


title: Amerikkalainen pastoraali

text: Kirjan tapahtumat-sijoittuvat Yhdysvaltoihin 1960-luvulle, ja Roth käsittelee maata ravistelevaa vuosikymmentä eri puolilta. Hän tutkii maailman muuttumista esittämällä argumentteja eri näkökulmista. Tarina kerrotaan ihanteellisen ydinperheen kautta, jossa tytär radikalisoituu ja ryhtyy terroristiksi. Tarinan kertoja on Rothin "alter ego" Nathan Zuckerman, kuten monissa muissakin Rothin teoksissa.


title: Amerikkalainen pastoraali

text: Roth on saanut kirjasta Pulitzer-palkinnon.


title: Amerikkalainen pastoraali

text: Ewan McGregor on ohjannut kirjan pohjalta elokuvan "American Pastoral" (2017), joka kriitikko Kari Salmisen arviossa "jää sieväksi ja sliipatuksi melodraamaksi". Tarina on karsittu ja supistettu kuvaamaan perheen ongelmia, kertomukseksi isän, amerikanjuutalaisen bisnesmiehen Seymour "Swede" Levovin ja hänen tyttärensä Merryn suhteesta, jossa tragedian taustalla ovat mielenterveysongelmat.


title: Johanna Vehkoo

text: Johanna Vehkoo (s. 1976) on suomalainen tutkiva toimittaja ja tietokirjailija. Hän on yksi Long Play -verkkojulkaisun perustajista.


title: Johanna Vehkoo

text: Vehkoo on tutkinut journalismin faktantarkistusta Washington DC:n Wilson Centerissä ja laatujournalismia Oxfordin Reuters Institutessa. Vehkoo on julkaissut kaksi tietokirjaa ja kirjoittaa Yleisradiolle Valheenpaljastaja-blogia.


title: Johanna Vehkoo

text: Vehkoo kuuluu feministisen ajatushautomo Hatun johtajistoon.


title: Johanna Vehkoo

text: Toimittaja-kirjailija Johanna Vehkoota vastaan on nostettu syyte kunnianloukkauksesta. Rikosasia on tullut vireille Oulun käräjäoikeudessa lokakuussa 2018. Yleisradion faktantarkistajana tunnettua Johanna Vehkoota syytetään oululaisen kaupunginvaltuutetun Junes Lokan halventamisesta.


title: Detour 33

text: Detour 33 on suomalainen instrumentaaliyhtye, jonka vahvoihin melodioihin perustuvat kappaleet pitävät sisällään niin musiikillista rikosdraamaa kuin film noiria.


title: Jatkosodan muistomitali

text: Jatkosodan muistomitali on suomalainen vuosina 1957–1992 jaettu muistomitali. Sen oli oikeutettu saamaan jokainen jatkosodassa tai Lapin sodassa 1941–1945 kenttäarmeijaan tai kotijoukkoihin kuulunut tai muuten maan puolustamiseen osallistunut henkilö. Mitalin suunnitteli taiteilija, jääkärikapteeni Lauri Leppänen.


title: Jatkosodan muistomitali

text: Mitali perustettiin vasta 12 vuotta sotien päättymisen jälkeen tasavallan presidentti Urho Kekkosen 24. toukokuuta 1957 antamalla asetuksella. Muistomitali myönnettiin tasavallan presidentin nimissä henkilön omasta hakemuksesta. Jakoon liittyvät käytännön asiat kuuluivat sotilasläänien esikunnille. Koska muistomitalin saamiseen tarvittiin hakemus, otaksutaan että on paljon mitaliin oikeutettuja miehiä ja naisia, jotka eivät ole sitä saaneet. Mitali voitiin myöntää Suomen kansalaiselle tai ulkomaalaiselle henkilölle, joka oli osallistunut sotaan tai toiminut muuten maanpuolustuksen hyväksi 25. kesäkuuta 1941 – 27. huhtikuuta 1945 välisenä aikana. Mitaliin olivat oikeutettuja myös osa sotilaspoikana tai pikkulottana toimineista henkilöistä, koska näitä toimintoja johti Kotijoukkojen esikunta. Mitalin jakelu päättyi vuoden 1992 lopussa.


title: Jatkosodan muistomitali

text: Pronssista valmistetun ympyränmuotoisen muistomitalin läpimitta on 31 millimetriä. Mitalin etusivulla on kohokuviona vaakasuorassa asennossa oleva miekka, jota verhoavat kaksi tammenlehvää. Etusivun reunaa kiertää kohokirjoitus, jossa on teksti ”Isänmaa 1941•1945”. Ruotsinkieliselle henkilölle tarkoitetussa mitalissa on sanan isänmaa sijasta sana fosterlandet. Muistomitalin takasivulla on kohokuviona Suomen vaakuna. Mitalia kannetaan rinnan vasemmalle puolelle kiinnitetyssä tummansinisessä nauhassa. Nauha on 32 mm leveä ja siinä on keskellä ja 2 mm kummastakin reunasta olevat 1 mm levyiset valkoiset pystyjuovat. Kolme pystyjuovaa kuvaavat kotia, uskontoa ja isänmaata. Sellaisessa juhlatilaisuudessa, jossa ei kanneta itse mitalia, voidaan kantaa nauhaa 10 mm korkuisena nauhalaattana.


title: Jatkosodan muistomitali

text: Tasavallan presidentti Mauno Koivisto antoi 1987 asetuksen muutoksen, jolla perustettiin Lapin sota -solki. Mitalin nauhaan kiinnitettävä hopeanvärisestä metallista valmistettu solki on 8 mm leveä ja 32 mm pitkä. Soljessa on kohokirjaimin teksti ”Lapin sota” tai ruotsinkielisille tarkoitetussa soljessa teksti ”Lapplandskriget”. Soljen käyttöön ovat oikeutettuja henkilöt, jotka osallistuivat 15. syyskuuta 1944 ja 27. huhtikuuta 1945 välisenä aikana sotatoimiin Lapissa. Soljen antoi kunkin sotilaspiirin esikunta. Muunlaisia solkia tai tunnuksia muistomitalin nauhassa ei käytetä. Jatkosodan muistomitalista ei ole versiota, joka olisi tarkoitettu vapaaehtoisesti sotaan osallistuneille ulkomaalaisille, vaikka talvisodan muistomitalista sellainen valmistettiin.


title: Patti Scialfa

text: Vivienne Patricia "Patti" Scialfa (s. 29. heinäkuuta 1954 Long Branch, New Jersey) on yhdysvaltainen laulaja-lauluntekijä. Soolouransa ohella Scialfa on Bruce Springsteenin The E Street Bandin jäsen ja naimisissa Springsteenin kanssa.


title: Patti Scialfa

text: Scialfa aloitti musiikkiuransa 1970-luvulla valmistuttuaan New Yorkin yliopistosta. Hän esiintyi aluksi Sheridan Squarella Greenwich Villagessa. 1980-luvun alussa hän alkoi esiintyä New Yorkin klubeilla sekä lauloi taustoja rock-albumeilla ja kiertueilla esimerkiksi David Johansenin, The Rolling Stonesin ja Southside Johnny & the Asbury Jukesin kanssa. Hän liittyi E Street Bandiin vuonna 1984 ja esiintyi sen mukana ensi kertaa "Born in the U.S.A." -kiertueella. Scialfa ja Springsteen menivät naimisiin 1988.


title: Patti Scialfa

text: Scialfan ensimmäinen oma albumi "Rumble Doll" ilmestyi 1993, minkä jälkeen hän on julkaissut albumit "23rd Street Lullaby" (2004) ja "Play It as It Lays" (2007).


title: Metsulfuroni-metyyli

text: Metsulfuroni-metyyli (CHSNO) on sulfonyyliurearakenteinen orgaaninen yhdiste. Yhdistettä voidaan käyttää maataloudessa herbisidinä.


title: Metsulfuroni-metyyli

text: Metsulfuroni-metyyli on huoneenlämpötilassa väritöntä tai valkoista kiteistä ainetta. Yhdiste liukenee hieman veteen ja liukoisuus kasvaa voimakaasti pH:n kasvaessa. Metsulfuroni-metyyli liukenee muun muassa etanoliin, asetoniin ja dikloorimetaaniin. Metsulfuroni-metyylin rikkaruohoja tappava ominaisuus johtaa siitä, että se estää proteiinisynteesiä soluissa ja soluja jakaantumasta. Metsulfuroni-metyyli ei ole erityisen myrkyllistä eläimille, mutta voi ärsyttää ihoa, silmiä ja hengitysteitä.


title: Metsulfuroni-metyyli

text: Metsulfuroni-metyyliä voidaan valmistaa 2-sulfamoyylikloridibentsoehapon metyyliesterin ja 2-amino-4-metoksi-6-metyyli-1,3,5-triatsiinin välisellä reaktiolla.


title: Metsulfuroni-metyyli

text: Metsulfuroni-metyyliä voidaan käyttää useiden rikkakasvien torjuntaan muun muassa viljapelloilla, riisiviljelmillä ja sokeriruokoviljelmillä. Yhdistettä käytetään rakeina.


title: City Hallin metroasema (MRT)

text: City Hall on Singaporen Mass Rapid Transit -metrojärjestelmän asema lähellä Singaporen kaupungintaloa Singaporen keskusta-alueella. Sitä käyttävät North South Linen ja East West Linen junat. Se avattiin 12. joulukuuta 1987.


title: City Hallin metroasema (MRT)

text: Asema on yksi neljästä juna-asemasta, jotka ovat "Monopoly"-pelin singaporelaisversiossa.


title: Täydennyslentorykmentti

text: Täydennyslentorykmentti voi tarkoittaa seuraavia:


title: Täydennyslentorykmentti (jatkosota)

text: Täydennyslentorykmentti oli Suomen ilmavoimien jatkolentokoulutuksesta vastannut lentorykmentti jatkosodassa. Rykmentin ja sen alaisten laivueiden tehtävät vastasivat hyvin pitkälti talvisodassa toimineiden ja pääasiassa välirauhan aikana lakkautettujen vastaavien joukko-osastojen tehtäviä.


title: Täydennyslentorykmentti (jatkosota)

text: Lentorykmentti 1:n lakkauttamisesta ja lentokoulutusta antavan täydennyslentorykmentin sekä sen alaisten lentolaivueiden perustamisesta seuraavan liikekannallepanon sattuessa päätettiin ilmavoimien esikunnan heinä-elokuussa 1940 tekemillä päätöksillä. Talvisodan täydennyslentorykmenttien tapaan suunnitelmassa esitettyjen täydennyslentorykmentin ja sille alistettujen lentolaivueiden tehtävänä olisi reservistä tulevien lentäjien jatkokouluttaminen rintamalaivueiden vaatimuksia vastaavalle tasolle.


title: Täydennyslentorykmentti (jatkosota)

text: Täydennyslentorykmentti ja sen alaiset täydennyslentolaivue 17, -25 ja -35 perustettiin jatkosodan liikekannallepanon yhteydessä 18. kesäkuuta 1941. Rykmentin komentajaksi määrättiin everstiluutnantti Viljo Rekola. Rykmentin laivueista T-LLv 17 vastasi tiedustelu- ja pommituslentäjien, ja kaksi muuta hävittäjälentäjien koulutuksesta. T-LLv 35:lle alistettiin 25. kesäkuuta myös aiemmin lentorykmentti 3:n alainen lentolaivue 34.


title: Täydennyslentorykmentti (jatkosota)

text: Reservistä tulleiden lentäjien koulutus saatiin valmiiksi 2–3 kuukauden kuluessa ja koulutustarpeen pudottua selvästi LLv 34 ja T-LLv 25 yhdistettiin T-LLv 35:een 1. lokakuuta 1941.


title: Täydennyslentorykmentti (jatkosota)

text: Täydennyslentolaivue 17 perustettiin jatkosodan liikekannallepanossa Karvialle, mistä se siirrettiin jo seuraavan kuukauden alulla Poriin. Laivueen tehtävänä oli pääasiassa antaa jatkokoulutusta reservistä palaaville tiedustelu- ja pommituslentäjille. Kaksimoottorisista koneista koostunut lentue siirrettiin Luonetjärven lentokentälle syyskuussa 1941 ja alistettiin alkuun lentolaivue 46:lle. Laivue lakkautettiin kokonaisuudessaan jonkin aikaa myöhemmin. Koko laivueen entinen kalusto ja henkilöstö siirrettiin Luonetjärvelle 1. marraskuuta 1941. Lakkautetun laivueen kalustosta muodostettiin lentolaivue 46:n kolmas lentue, joka tosin siirrettiin saman kuukauden puolivälissä lentolaivue 48:n kolmanneksi lentueeksi.


title: Täydennyslentorykmentti (jatkosota)

text: Kaksimoottorikonekannan kasvun seurauksena ilmavoimien lentävän henkilöstön jatkokoulutustarve nousi merkittävästi. Täydennyslentolaivue 17 (T-LeLv 17) perustettiin uudelleen 28. marraskuuta 1942 lentorykmentti 4:n alaisuuteen, ja se jatkoi toimintaansa Luonetjärven lentokentältä. Uudelleenperustettu laivue koulutti kaksimoottorilentäjien lisäksi ilmavoimien konekivääriampujia ja tähystäjiä.


title: Täydennyslentorykmentti (jatkosota)

text: T-LeLv 17:n lakkautettiin viimeisen kerran 11. syyskuuta 1944, viikko jatkosodan päättymisen jälkeen. Laivueen jäljellä olevat osat siirtyivät pommituslentolaivue 46:lle, joka keskeytti käynnissä olleet jatkokoulutuskurssit reilu kuukausi myöhemmin.


title: Open Source Virtual Reality

text: Open Source Virtual Reality eli OSVR on avoimen lähdekoodin ohjelmistoprojekti, jonka tavoitteena on mahdollistaa kaikkien valmistajien virtuaalilasien ja peliohjainten toimivuus kaikissa peleissä. Projektilla on myös Razerin ja Sensicsin kehittämät virtuaalilasit joiden projekti väittää olevan avoin laite ja jonka käyttämän ohjelmiston lähdekoodi on avoin, mutta tammikuuhun 2017 mennessä projekti ei ole julkaissut FPGA:n RTL-firmwarea eikä mikrokontrollerin firmwarea. Tähän mennessä julkaistut laitetiedot ovat Razerin omisteisen lisenssin alaisuudessa.


title: Open Source Virtual Reality

text: Virtuaalilasien ensimmäinen versio, Hacker Development Kit 1.0, julkistettiin CES-messuilla tammikuussa 2015. Razer julkisti kaksi paranneltua versiota ja alkoi toimittaa niitä valituille kehittäjille saman vuoden heinäkuussa. Ennakkotilaukset avattiin kuluttajille lokakuussa ja toimitukset alkoivat marraskuussa 2015. Virtuaalilasien 2.0-versio julkaistiin kesäkuussa 2016. Valve lisäsi Steam-pelialustaansa OSVR-tuen 23. marraskuuta 2016.


title: Virtuaalitodellisuuslasit

text: Virtuaalitodellisuuslasit eli virtuaalilasit (lyhyesti VR-lasit tai VR-laite, ennen virtuaalitodellisuuskypärä) ovat silmille laitettava laite, joka mahdollistaa virtuaalitodellisuuteen uppoutumisen eli immersion. Niitä käytetään videopelien pelaamiseen sekä erilaisiin simulaatoihin. VR-lasien lisälaitteena käytetään usein liikeohjaimia, joiden avulla VR-lasien käyttäjä voi käyttää käsiään virtuaalitodellisuudessa. Monet VR-lasit vaativat toimiakseen tehokkaan tietokoneen tai pelikonsolin. Joitakin VR-laseja voi käyttää myös älypuhelimen kanssa, jolloin VR-lasit ovat halvempia eikä VR-lasien kiinnittämiseen muutoin vaadittavia kaapeleita tarvita. Puhelimen kanssa toimivien VR-lasien haittapuolena on puhelinten tietokoneita sekä pelikonsoleita heikompi suorituskyky ja akkukesto.


title: Virtuaalitodellisuuslasit

text: Ensimmäisinä kuluttajakäyttöön suunniteltuina virtuaalilaseina voidaan pitää Nintendon Virtual Boy -konsolia tai Forte VFX1 -laitetta.


title: Alegre ma non troppo

text: Alegre ma non troppo on vuonna 1994 ensi-iltansa saanut Fernando Colomon ohjaama, käsikirjoittama ja tuottama espanjalainen romanttinen komediaelokuva, jonka pääosia näyttelevät Penélope Cruz, Pere Ponce, Óscar Ladoire ja Rosa María Sardá. Colomo käsikirjoitti elokuvan Joaquín Oristrellin kanssa.


title: Alegre ma non troppo

text:
"Alegre ma non troppo" kertoo 20-vuotiaasta muusikon urasta unelmoivasta Pablo-nimisestä (Pere Ponce) käyrätorven soittajasta, joka joutuu poikaystävänsä jättämäksi. Hän tapaa epäonnistuneen koe-esiintymisensä jälkeen toisen muusikon, 18-vuotiaan Salomén (Penélope Cruz), joka ei usko Pablon olevan oikeasti homoseksuaali ja vie hänet psykiatrille todistaakseen sen. Pablon äiti Asun (Rosa María Sardá) haluaa Pablon palaavan yhteen entisen poikaystävänsä kanssa, mutta Pablo, joka on tullut epävarmaksi seksuaalisesta suuntautumisestaan, ihastuukin Saloméen, joka taas on rakastunut Pablon musiikinopettajana työskentelevään isään (Óscar Ladoire).
"Alegre ma non troppon" kuvaukset alkoivat 13. syyskuuta 1993 ja päättyivät 2. marraskuuta 1993. Elokuva kuvattiin Madridissa, Santanderissa ja Toledossa, ja sen tuotantoyhtiönä oli Fernando Colomo Producciones Cinematográficas S.L..


title: Alegre ma non troppo

text: "Alegre ma non troppo" sai ensi-iltansa Espanjassa 14. huhtikuuta 1994 ja oli Sony Pictures Releasing de España, S.A.:n teatterilevittämä. Elokuva tuotti Espanjassa 624 660 euron lipputulot.


title: Anita Jensen

text: Anita Tuulikki Jensen (s. 1957 Helsinki) on suomalainen kuvataiteilija ja graafikko. Hän on opettanut Aalto-yliopistossa syväpainografiikkaa.


title: Anita Jensen

text: Jensen on opiskellut Taideakatemian koulussa 1980–1985 ja opiskellut ja työskennellyt Japanissa useita kertoja.


title: Pitäjän pienempiä

text: Pitäjän pienempiä: saaristoväkeä arkisillaan on Volter Kilven vuonna 1934 julkaistu novellikokoelma. Saaristosarjan toinen osa on kirjoitettu rinnakkain Kilven pääteoksen, Alastalon salissa kanssa.


title: Pitäjän pienempiä

text: Ylistalon tuvassa (251 s.)


title: Pitäjän pienempiä

text: Aurinkotytin tanssi (35 s.) Iäkäs suutari Solenius työskentelee Alastalon nurkassa seuranaan talon leikki-ikäinen tytär Viikka ja harmaa kissa talon naisväen leipoessa. Solenius muistelee kylän naisia ja seuraa auringonvalon liikkeitä työkalujensa ja muiden esineidensä lomassa. Viikka muistelee kuollutta pikkusiskoaan.


title: Pitäjän pienempiä

text: Kaaskerin Lundström (52 s.) Lahdenperä on vierailulla Pukkilassa ja Pukkila pitää punssilasien äärellä monologia Kaskerin Lundströmistä, alkoholisoituneesta entisestä merikapteenista, joka juovuksissa luotsaamastaan tuhoisasta haaksirikosta selviytyneenä antaa luodollaan aritmetiikan ja navigoinnin opetusta vilja- ja viinapalkkaa vastaan.


title: Pitäjän pienempiä

text: Merimiehen leski (42 s.) Vanha Ketoniemen Riikka valmistaa tekstiileitä muistellen puolisoaan, haaksirikossa kuollutta merimiestään.


title: Pitäjän pienempiä

text: Jäällävaeltaja (38 s.)


title: Päivi Tuomi-Nikula

text: Päivi Tuomi-Nikula on suomalainen tietokirjailija, opettaja, tulkki ja kääntäjä. Hän on saanut miehensä Jorma Tuomi-Nikulan kanssa vuonna 2003 tiedonjulkistamisen valtionpalkinnon teoksesta "Keisarit kesälomalla Suomessa". Muita hänen teoksiaan on "Anastasia – Pieni suuri pianisti" (Minerva 2008), joka kertoo pianisti Anastasia Romanovna Taranista (s. 1995).


title: Hangon sopimus

text: Hangon sopimus oli Suomen sisällissodan aikana 5. huhtikuuta 1918 Suomeen sijoitettujen Venäjän Itämeren-laivaston joukkojen ja Hangossa maihinnousseen Saksan Itämeren-divisioonan välillä solmittu sopimus, jonka mukaan pääosin Helsinkiin sijoitettu Venäjän laivasto jäisi puolueettomaksi ja saksalaiset takaisivat sille ja sen aluksille turvallisen poistumisen. Hangon sopimuksen ansiosta venäläisten ja saksalaisten ei tarvinnut rikkoa Suomessa Brest-Litovskin rauhaa, joka oli solmittu kuukautta aiemmin Saksan keisarikunnan ja Neuvosto-Venäjän välillä.


title: Hangon sopimus

text: Neuvosto-Venäjä oli 3. maaliskuuta 1918 allekirjoittanut Brest-Litovskin rauhansopimuksen, joka velvoitti sen vetämään joukkonsa pois Suomesta ja jätti Saksalle vapaat kädet Suomen alueella. Sopimus ratifioitiin 16. maaliskuuta. Venäjän Itämeren-laivaston uusi komentaja, amiraali Aleksei Štšasnyi sai määräyksen evakuoida laivaston alukset Helsingistä Kronstadtiin, mutta jäätilanteen ja laivojen huonon kunnon vuoksi ”Itämeren laivaston jäämarssina” tunnettu evakuointi viivästyi. Samaan aikaan Saksa päätti Suomen valkoisen hallituksen eli Vaasan senaatin esittämän avunpyynnön nojalla lähettää joukkojaan tukemaan valkoisia sisällissodassa. Kenraali Rüdiger von der Goltzin komentama 10 000 miehen vahvuinen Itämeren divisioona nousi maihin Hangossa 3. huhtikuuta ja valmistautui etenemään kohti punaisten pääkaupunkia Helsinkiä. Kaikkia Hangossa olleita venäläisiä sota-aluksia ei oltu ehditty evakuoimaan ja kaksi talviteloilla olleista sukellusveneistä jouduttiin kiireessä räjäyttämään Hangon satamassa, jotta ne eivät olisi jääneet saksalaisten käsiin. Joukko pienempiä aluksia päätyi saksalaisille.


title: Hangon sopimus

text: Brest-Litovskin rauhaa rikkovan yhteenoton välttämiseksi Neuvosto-Venäjän hallitus eli kansankomissaarien neuvosto määräsi Itämeren-laivaston johdon ottamaan kiireesti yhteyttä maihinnousseisiin saksalaisiin. Amiraali Štšasnyi lähetti 4. huhtikuuta saksalaisia vastaan kommodori Pjotr Novopašennyin komentaman kuusihenkisen valtuuskunnan, johon kuului neljä meriupseeria ja kaksi komissaaria. He neuvottelivat Hangossa puolueettomuussopimuksen yhdessä saksalaisen laivasto-osaston komentajan, amiraali Hugo Meurerin kanssa. Seuraavana päivänä Novopašennyi palasi Helsinkiin mukanaan sopimusluonnos, joka hyväksyttiin enemmistöllä laivaston matruusien kokouksessa. Suomen punaisten auttamista kannattanut eversti Mihail Svetšnikov vastusti päätöstä, mutta jäi vähemmistöön. Sopimus allekirjoitettiin Hangossa samana päivänä ja sen sisällöstä tiedon saanut kansankomissaarien neuvosto antoi määräyksen noudattaa sitä ehdottomasti.


title: Hangon sopimus

text: Hangon sopimuksen mukaan Helsinkiin sijoitetut vahvat Venäjän Itämeren-laivaston joukot pysyisivät puolueettomina saksalaisten saapuessa. Saksalaiset takaisivat niille turvallisen poistumisen tietyillä ehdoilla. Pääosan miehistöstä tuli poistua aluksista saksalaisten saapuessa ja heidät kuljetettaisiin kotiin saksalaisilla laivoilla. Sota-alusten ja rannikkolinnoitusten tykit sekä torpedot tuli tehdä vaarattomiksi irrottamalla niiden lukot ja räjähdyspanokset, jotka koottaisiin redille ankkuroitaviin kuljetusaluksiin. Helsinkiin palaava Novopašennyi sitoutui kunniasanalla olemaan antamatta suomalaisille punaisille mitään sellaisia tietoja, joita nämä voisivat käyttää saksalaisia vastaan, ja venäläisen neuvotteluvaltuuskunnan muut jäsenet yhtä lukuun ottamatta pysyisivät saksalaisten panttivankeina kunnes Helsinki olisi vallattu.


title: Hangon sopimus

text: Venäläiset noudattivat sopimusta von der Goltzin joukkojen vallatessa Helsingin 12.–13. huhtikuuta. Meurerin laivasto-osasto pääsi tämän ansiosta vaivatta tukemaan kaupungin valtausta mereltä, mikä ilman venäläisten puolueettomuutta olisi tuskin ollut mahdollista. Tosin saksalaisten tietämättä valkoisia tukeneen Allan Staffansin johtama sabotöörijoukko oli jo aiemmin onnistunut hajottamaan pääosan Suomenlinnan rannikkotykeistä. Neljä Hangon sopimuksen ulkopuolelle jäänyttä Helsinkiin sijoitettua brittiläisen sukellusvenelaivueen sukellusvenettä jouduttiin upottamaan, jotta ne eivät päätyisi saksalaisille.


title: City Hallin metroasema

text: City Hallin metroasema voi tarkoittaa ainakin seuraavia asemia:


title: Loalwa Braz

text: Loalwa Braz Vieira (3. kesäkuuta 1953 Rio de Janeiro, Brasilia – 19. tammikuuta 2017 Saquarema, Brasilia) oli brasilialainen laulaja ja lauluntekijä. Hän tuli tunnetuksi Kaoma-yhtyeen solistina heidän levytettyään kesäkappaleen "Lambada", josta tuli vuoden 1989 jättimenestys.


title: Loalwa Braz

text: Rio de Janeiron poliisi löysi Brazin ruumiin yöllä 19. tammikuuta 2017 palaneesta autosta Saquareman tien varrelta, 73 kilometrin päästä Rio de Janeirosta. Hänen epäillään joutuneen ryöstömurhan uhriksi. Todistajien mukaan Brazin kotona löytöpaikan lähellä oli ollut aikaisemmin kaksi miestä.


title: Per amore, solo per amore

text: Per amore, solo per amore on vuonna 1993 ensi-iltansa saanut Giovanni Veronesin ohjaama italialainen uskonnollinen draamaelokuva, jonka pääosissa ovat Diego Abatantuono ja Penélope Cruz. Elokuva kertoo Joosefin näkökulmasta hänen ja Marian elämästä.


title: Per amore, solo per amore

text: "Per amore, solo per amore" perustuu Pasquale Festa Campanilen samannimiseen palkittuun romaaniin (1984), jonka pohjalta Giovanni Veronesi ja Ugo Chiti sovittivat elokuvan käsikirjoituksen. Elokuvan tuottajana oli Aurelio De Laurentiis ja tuotantoyhtiönä Filmauro. "Per amore, solo per amore" sai ensi-iltansa Italiassa 29. lokakuuta 1993 ja oli Filmauron teatterilevittämä. Elokuva voitti kolme David di Donatelloa yhteensä kymmenestä ehdokkuudestaan.


title: Sigmund Freudin käsitys uskonnosta

text: Sigmund Freudin käsitys uskonnosta ilmenee hänen kirjoistaan ja artikkeleistaan. Psykoanalyysin perustaja Sigmund Freud oli ateisti. Freudin näkemyksen mukaan uskonto oli verrattavissa lasten ja vanhempien suhteeseen, eli ihminen hakee korvaajaa, kun häneltä otetaan vanhemmat pois. Freud piti uskonnollisia käsityksiä ”harhoina, ihmiskunnan vanhimpien, voimakkaimpien ja sitkeimpien toiveiden kuviteltuina toteutumina”.


title: Sigmund Freudin käsitys uskonnosta

text: Ateismistaan huolimatta Freud oli ylpeä juutalaisesta syntyperästään eikä koskaan yrittänyt kätkeä sitä: ”Vanhempani olivat juutalaisia, minä myös olen pysynyt juutalaisena”, hän kirjoitti omaelämäkerrassaan vuonna 1925.


title: Sigmund Freudin käsitys uskonnosta

text: Filosofeista nuori Freud mainitsi arvostavansa eniten ateisti Ludwig Feuerbachia. Franz Brentanolla oli voimakas mutta ohimenevä teistinen vaikutus. Friedrich Nietzscheä Freud kielsi lukeneensa nuorena, mutta tästä on eriäviä käsityksiä.


title: Sigmund Freudin käsitys uskonnosta

text: Kirjassaan "Erään toivekuvitelman tulevaisuus" hän piti uskontoa ihmismielen puolustuskeinona pelottavia luonnonilmiöitä, sairautta ja kuolemaa vastaan. ”Nämä voimat luonto on suurena, julmana ja kiivaana nostattanut vastaamme ja muistuttaa mieliin heikkoutemme ja avuttomuutemme.” Ihmisen mielikuvitus muuntaa luonnonvoimat henkilöllisiksi, yliluonnollisiksi valloiksi, joihin voidaan vedota samalla tavoin kuin lapsi vetosi vanhempiinsa.


title: Sigmund Freudin käsitys uskonnosta

text: Juutalais-kristillisessä uskonnossa ihmiset heijastavat kaikkeuteen muiston isästä suurena suojelevana voimana. Lapsuudesta tutut kasvot ovat suurentuneet taivaassa äärettömiksi. ”Uskonto olisi siis yleisinhimillinen pakkoneuroosi”, ja lapsuusneuroosin tavoin se juontuisi oidipuskompleksista, isäsuhteesta, ja siitä päästäisiin eroon, kun ihmiset vihdoin luonnontieteellisen tiedon avulla oppivat hahmottamaan todellisuuden ilman harhaluuloja.


title: Sigmund Freudin käsitys uskonnosta

text: Pahat ja kiusalliset henkiolennot – kuten paholainen – puolestaan edustavat Freudin mukaan tukahdutettujen ja torjuttujen viettiyllykkeiden johdannaisia.


title: Putatara

text:
Putatara on uusiseelantilainen merikotilon kuoresta ja puusta valmistettu trumpettisoitin. Soitin kuuluu aerofonien soitinluokkaan.
Putataraa on käytetty signaalisoittimena Uudessa Seelannissa jo satoja vuosia. Vieraat soittivat trumpetilla äänimerkin, josta heidät tunnistettiin. Suurin osa putataroista on valmistettu "charonia lampas rubicunda" -kotilon kuoresta. Erilaiset kotilotrumpetit ovat yleisiä Tyynenmeren alueella, mutta putataran puinen suukappale erottaa sen useimmista muista. Perinteen mukaan uskotaan, että kotilon kuori ja puu tuovat yhteen Tanen ja Tangaroan, maan ja meriolentojen jumalat.


title: Katarina Asplund

text: Katarina Asplund (1690–1758) oli pietisti, joka toimi Pohjanmaalla. Hän oli radikaalin pietismin haaran johtava hahmo Pohjanmaalla. Visionäärisen toimintansa johdosta viranomaiset syyttivät häntä jumalanpilkasta.


title: Luettelo pyöräilyn olympiamitalisteista

text: Pyöräily on ollut olympialaisten lajivalikoimassa jokaisissa nykyaikaisissa olympialaisissa, vuodesta 1896. Menestyneimmät maat olympialaisten pyöräilyssä ovat Ranska ja Italia.


title: La ribelle

text: La ribelle (myös "Storia di Enza"; kansainvälisesti "The Rebel") on vuonna 1993 ensi-iltansa saanut Aurelio Grimaldin ohjaama ja käsikirjoittama italialainen draamaelokuva, jonka pääosia näyttelevät Penélope Cruz ja Stefano Dionisi. Grimaldi sovitti elokuvan käsikirjoituksen oman romaaninsa, "Storia di Enzan" (1991), pohjalta. Elokuvan tuottajina olivat Camilla Nesbitt ja Pietro Valsecchi.


title: La ribelle

text: "La ribelle" kuvattiin Italiassa loka-joulukuussa 1992. Elokuva sai ensi-iltansa vuoden 1993 Locarnon elokuvajuhlilla, missä se oli ehdokkaana parhaan elokuvan Kultaisen leopardin saajaksi. Elokuva sai ensi-iltansa Italiassa 20. elokuuta 1993.


title: La ribelle

text: "La ribelle" kertoo hankalasta, katuelämää viettävästä 16-vuotiaasta sisilialaisesta Enzasta (Penélope Cruz), joka jää kiinni sisarensa Rosarian (Lorenza Indovina) kanssa lompakon varastamisesta. Heidät lähetetään uskonnolliseen sisäoppilaitokseen ja turvakotiin, missä Enza riitaantuu nunnien kanssa.


title: Vilho Lekman

text: Vilho Lekman (1872–1924) oli suomalainen rakennusmestari. Hän kävi taideteollisuuskoulua vuosina 1890–92. Hän on suunnitellut 31 rakennusta Helsingin Katajanokalla, Eirassa sekä Punavuoressa.


title: Vilho Lekman

text: Katajanokalla sijaitseva Högborg on Lekmanin suunnittelema.


title: Tako Gatšetšiladze

text: Tamara "Tako" Gatšetšiladze (, eng. Tako Gachechiladze, s. 18. maaliskuuta 1983, Tbilisi, Georgian SNT), on georgialainen laulaja, lauluntekijä ja näyttelijä. Tako oli osa nelihenkistä bändiä nimeltä Stephane & 3G, jonka oli tarkoitus edustaa Georgiaa vuoden 2009 Eurovision laulukilpailussa kappaleella "We Don't Wanna Put In", mutta heidät diskattiin kappaleen poliittisen sanoman takia. Gatšetšiladze kuitenkin edusti Georgiaa sooloartistina vuoden 2017 Eurovision laulukilpailussa Kiovassa kappaleella "Keep the Faith".


title: Bora-Hansgrohe

text: Bora-Hansgrohe (UCI-tunnus BOH) on saksalainen maantiepyöräilyn ammattilaistalli, joka osallistuu korkeimpaan UCI World Tour -kilpailusarjaan. Talli perustettiin vuonna 2010. Talli osallistui UCI Professional Continental -sarjaan vuosina 2010–2016. Kun Tinkoff-tallin ilmoitettiin lopettavan kauden 2016 jälkeen, uutisoitiin Peter Saganin solmineen kolmen vuoden sopimuksen Bora – Argon 18 -tallin kanssa. Talli siirtyi UCI World Tour -sarjaan kaudella 2017 nimellä Bora-Hansgrohe.


title: Keep the Faith (Tako Gatšetšiladzen kappale)

text: Keep the Faith on georgialaislaulaja Tako Gatšetšiladzen esittämä kappale, jolla hän edusti Georgiaa vuoden 2017 Euroviisuissa.


text: Kappale kilpaili Euroviisujen ensimmäisessä semifinaalissa 9. toukokuuta 2017, jossa se sai 99 pistettä, jäi sijalle 11 eikä päässyt finaaliin.


title: Dirck Hals

text: Dirck Hals (19. maaliskuuta 1591 Haarlem – 17. toukokuuta 1656) oli hollantilainen taidemaalari. Halsin teokset käsittelivät usein humoristisia aiheita sekä erilaisia juhlatilanteita tai tapahtumia. Frans Hals oli Dirck Halsin isoveli.


title: Dirck Hals

text: Hals syntyi Haarlemissa vuonna 1591. Aikaisina vuosina Halsin opettajana toimi hollantilainen Abraham Bloemaert. Hals maalasi yleensä vain pieniä tauluja ja kuvituksia.


title: NAVI (yhtye)

text: NAVI (tunnettu myös nimellä Naviband) on valkovenäläinen duo. Se edusti Valko-Venäjää vuoden 2017 Eurovision laulukilpailussa Kiovassa kappaleella "Historyja maiho žytsja".


title: NAVI (yhtye)

text: Yhtye voitti Lira-palkinnon parhaasta valkovenäjänkielisestä laulusta kappaleella "Abdymi mianie" vuonna 2014 ja kappaleella "Historyja maiho žytsja" vuonna 2016. Vuonna 2015 yhtye voitti nuorille valkovenäjänkielisille esiintyjille tarkoitetun "Zaspiavaj 2.0" -kilpailun. Yhtye osallistui vuoden 2016 euroviisukarsintoihin kappaleella "Heta ziamlia" ja sijoittui neljänneksi.


title: Historyja maiho žytsja

text: Historyja maiho žytsja (, ) on valkovenäläisen NAVI-yhtyeen esittämä kappale, jolla se edusti Valko-Venäjää vuoden 2017 Eurovision laulukilpailussa. Kappale oli viisuhistorian ensimmäinen valkovenäjän kielellä esitetty kappale.


title: Historyja maiho žytsja

text: Kappale kilpaili euroviisujen toisessa semifinaalissa 11. toukokuuta, jossa se sijoittui yhdeksänneksi 110 pisteellä ja pääsi finaaliin. Finaalissa se sai 83 pistettä ja saavutti sijan 17.


title: Manuela Malsiner

text: Manuela Malsiner (s. 15. joulukuuta 1997) on italialainen mäkihyppääjä. Seuratasolla hän edustaa SC Gardenaa.


title: Manuela Malsiner

text: Maailmancupissa Malsiner kilpaili ensimmäisen kerran Schonachissa tammikuussa 2013 ja ensimmäiset maailmancupin pisteensä hän saavutti Ljubnossa saman vuoden helmikuussa oltuaan 25:s. Kymmenen parhaan joukkoon hän sijoittui ensimmäistä kertaa Sapporossa 14. tammikuuta 2017 oltuaan kymmenes, ja ensimmäisen palkintosijansa viikkoa myöhemmin Zaōssa oltuaan toinen.


title: Manuela Malsiner

text: Val di Fiemmen MM-kilpailuissa 2013 hän sijoittui normaalimäen kilpailussa 29:nneksi. Lahden MM-kilpailuissa 2017 hän oli viidestoista. Hän voitti nuorten maailmanmestaruuden henkilökohtaisessa kilpailussa Utah Olympic Parkissa 2017 ja oli sekajoukkuekilpailussa viides.


title: Sinitähtöset

text: Sinitähtöset ("Ageratum") on suku asterikasvien heimossa. Siihen kuuluu noin 50 lajia. Lajeihin sisältyy kesäkukkana usein viljelty sinitähtönen ("Ageratum houstonianum"). Se kasvaa alkuperäisenä Meksikon seudulla, mutta on levinnyt viljeltynä ja villiintynyt lukemattomissa maissa eri mantereilla.


title: Pete Overend Watts

text: Pete "Overend" Watts (13. toukokuuta 1947 – 22. tammikuuta 2017) oli englantilainen muusikko ja rock-yhtye Mott the Hooplen perustajajäsen.


title: Pete Overend Watts

text: Watts soitti bassoa ja lauloi yhtyeen albumeilla. Hän toimi myös levytuottajana, muun muassa Hanoi Rocksille.


title: Pete Overend Watts

text: Wattsin kirjoittama kirja "The Man Who Hated Walking" julkaistiin vuonna 2013.


title: Pete Overend Watts

text: Hän kuoli 22. tammikuuta 2017 kurkkusyöpään.


title: Sädekukat

text: Sädekukat ("Gaillardia") on suku asterikasvien heimossa. Siihen kuuluu 23 lajia. Sädekukat kasvavat alkuperäisenä Pohjois-Amerikassa ja Etelä-Amerikassa. Useita niistä viljellään koristekasvina.


title: Timanttikukat

text: Timanttikukat ("Gazania") on suku asterikasvien heimossa. Siihen kuuluu 19 lajia. Suomessa yksivuotisena kesäkukkana käytetyt timanttikukat ovat risteymälajikkeita.


title: Punaläätteet

text: Punaläätteet ("Serratula") on suku asterikasvien heimossa. Siihen kuuluu 40 lajia. Niistä Euroopassa esiintyy kaksi: liuskalääte ("Serratula tinctoria") ja "Serratula coronata".


title: Tähtisilmät

text: Tähtisilmät ("Osteospermum") on suku asterikasvien heimossa. Siihen kuuluu 47 lajia. Tähtisilmien lähimpiä sukulaisia ovat sääkukat ("Dimorphotheca").


title: Riff

text: Riff voi tarkoittaa seuraavia asioita:


title: Ruotsilan kahakka

text: Ruotsilan kahakka oli Sastamalan Kiikassa sijaitsevassa Ruotsilan kartanossa 22.–23. tammikuuta 1918 sattunut välikohtaus, joka oli yksi Suomen sisällissotaa edeltäneistä väkivaltaisuuksista. Suojeluskuntalaisten sekä punakaartin ja venäläisten sotilaiden välisessä tulitaistelussa sai surmansa yksi suojeluskuntalainen. Kokemäenjoen rannalla Tyrvään ja Kiikan rajalla sijainnut kartano oli tuolloin Tyrvään kihlakunnan kruununvoutina toimineen Arno August Rydmanin (1866–1934) omistuksessa.


title: Ruotsilan kahakka

text: Kokemäenjokilaaksoon oli syksyllä 1917 saapunut 3 000 miehen vahvuinen venäläinen jalkaväkirykmentti, josta Kiikkaan majoittui noin 600 sotilasta. Tapahtumien alkaessa tiistaina 22. tammikuuta 1918 he olivat jo jättämässä paikkakunnan. Venäläiset odottivat rautatieasemalla Turkuun lähtövalmiina olevaa junaa, kun Kiikan työväenkaartin edustajat pyysivät heitä tekemään tarkastuksen Ruotsilan kartanoon.


title: Ruotsilan kahakka

text: Muutaman kilometrin päässä Vakkalan kylässä asuneen seitsenvuotiaan Tuure Junnilan 13-vuotiaan veljen Viljo Junnilan päiväkirjamerkintöjen mukaan venäläiset piirittivät Ruotsilan kartanon, jonka jälkeen apuun kiirehtineiden suojeluskuntalaisten ja venäläisten välille syntyi kiivasta laukaustenvaihtoa. Paikalla oli tuolloin Kiikan lisäksi myös Porin, Nakkilan, Harjavallan, Kokemäen, Kauvatsan ja Huittisten suojeluskuntalaisia. Kello 18 mennessä tilanne oli rauennut, kun alivoimaiseksi jääneet venäläiset vetäytyivät paikalta. Välikohtauksen aikana haavoittui yksi punakaartilainen sekä 18-vuotias Kauvatsalta kotoisin ollut suojeluskuntalainen, joka menehtyi seuraavana päivänä. Lisäksi Ruotsilan talon koira ammuttiin.


title: Ruotsilan kahakka

text: Seuraavana iltapäivänä paikalle saapui ilmeisesti Kauvatsalta toinen venäläisten sotilaiden ryhmä, jotka hyökkäsivät kartanoon ryöstäen ja polttaen sen päärakennuksen. Kartanonomistaja Arno Rydmanin poika Tor (1896–1941) haavoittui välikohtauksen aikana jalkaansa. Hänen sisarensa, myöhemmin kuvataiteilijana tunnettu Leila Rydman-Kalervo onnistui saamaan Tor Rydmanin pois kartanosta ja kuljettamaan hänet reellä Peipohjan rautatieasemalle, josta he matkasivat junalla sairaalahoitoon Poriin. Venäläiset saivat Ruotsilasta vangeiksi 24 suojeluskuntalaista. Heidät kuljetettiin junalla Tampereelle, jossa Teknillisen opiston opiskelijoista koottu suojeluskuntakomppania miehitti rautatieaseman ympäristön valmistautuen vapauttamaan vangit. Tampereen miliisipäällikkönä toimineen Pekka Lönngrenin välityksellä käytyjen neuvottelujen tuloksena vangit kuitenkin pääsivät vapaaksi vielä saman illan aikana ja uudelta aseelliselta selkkaukselta vältyttiin.


title: Leila Rydman-Kalervo

text: Leila Rydman-Kalervo (26. toukokuuta 1898 Mouhijärvi – 13. lokakuuta 1992 Helsinki) oli suomalainen kuvataiteilija. Hänet tunnetaan erityisesti maisemamaalauksistaan, joita Rydman-Kalervo teki muun muassa Israeliin suuntautuneilla matkoillaan.


title: Leila Rydman-Kalervo

text: Leila Rydman-Kalervon isä oli kruununvouti Arno August Rydman (1866–1934). Hän vietti lapsuutensa Kiikassa sijainneessa Ruotsilan kartanossa ja asui myöhemmin muun muassa Viipurissa, ennen muuttoaan Helsinkiin sotavuosien jälkeen. Rydman-Kalervon puoliso oli valokuvaaja Vilho Kustaa Kalervo (1893–1951), johon hän tutustui palvellessaan vapaaehtoisena Viron vapaussodan huoltojoukoissa.


title: Yleisurheilu kesäolympialaisissa 2016 – miesten pituushyppy

text: Miesten pituushypyssä kilpailtiin Rio de Janeiron kesäolympialaisissa vuonna 2016 12. ja 13. elokuuta (13. ja 14. elokuuta Suomen aikaa).


text: Kilpailun voitti yhdysvaltalainen Jeff Henderson tuloksella 8,38 metriä. Toiseksi sijoittui eteläafrikkalainen Luvo Manyonga hypättyään ennätyksensä 8,37. Pronssille hyppäsi mestaruuttaan puolustanut isobritannialainen Greg Rutherford tuloksella 8,29.


text: Lontoon kesäolympialaisissa 2012 kultaa voittanut Rutherford lähti kilpailuun hienoisena ennakkosuosikkina, vaikka moni urheilija oli hypännyt häntä paremmin vuonna 2016. Hänen ennakkosuosikin paikkansa hänelle toi viime vuosien menestyminen tärkeimmissä kilpailuissa. Vuoden aikana parhaiten hyväksytyissä olosuhteissa oli hypännyt yhdysvaltalainen Jarrion Lawson hypättyään parhaimmillaan 8,58 metriä.


text: Finaali kilpailtiin 13. elokuuta kello 20:53 alkaen paikallista aikaa. Finaalissa käytiin kuusi kierrosta, joista kolmelle viimeiselle pääsi vain kolmen ensimmäisen kierroksen kahdeksan parasta.


Izvestija Gelsingforsskogo soveta deputatov armii, flota i rabotših (Sveaborgskogo porta) (, ”Armeijan, laivaston ja (Viaporin sataman) työläisten edustajien Helsingin neuvoston tiedonantoja”) oli Helsingissä vuosina 1917–1918 ilmestynyt venäjänkielinen sanomalehti. Maalis-huhtikuussa 1918 sen nimenä oli "Izvestija. Organ, izdavaemyi pri Likvidatsionnoi komissii po delam Finljandii" (ven. Известия. Орган, издаваемый при Ликвидационной комиссии по делам Финляндии, ”Tiedonantoja. Suomen asiain suorituskomission äänenkannattaja”).


title: Izvestija Gelsingforsskogo soveta deputatov armii, flota i rabotših

text: Maaliskuussa 1917 aloittanut "Izvestija Gelsingforsskogo soveta" oli yksi helmikuun vallankumouksen jälkeen syntyneistä venäläisistä sotilaslehdistä. Nimensä mukaisesti se oli Helsingin sotilasneuvoston äänenkannattaja. Kuudesti viikossa ilmestynyt lehti painettiin omassa kirjapainossa. Levikiltään se oli Helsingin sotilaslehdistä suurin. Toimittajina työskentelivät aluksi A. Nožin ja S. A. Garin sekä huhti-syyskuussa 1917 menševikki Matvei Gorškov.


title: Jarrion Lawson

text: Jarrion Lawson (s. 6. toukokuuta 1994 Texarkana, Yhdysvallat) on yhdysvaltalainen pituushyppääjä. Hän kilpailee myös pikajuoksuissa ja kolmiloikassa.


title: Jarrion Lawson

text: Lawson saavutti Barcelonan alle 20-vuotiaiden MM-kilpailuissa 2012 pronssia pituushypyssä tuloksella 764. Hän osallistui pituushyppyyn Rio de Janeiron kesäolympialaisissa vuonna 2016 ja sijoittui neljänneksi tuloksella 825. Lontoon MM-kisoissa 2017 hän voitti hopeamitalin tuloksella 844. Hän sijoittui neljänneksi Birminghamin sisäratojen MM-kilpailuissa 2018.


title: Jarrion Lawson

text: Lawson saavutti World Relays -kilpailuissa 2017 hopeaa 4 × 200 metrin viestissä.


title: Studios de Boulogne

text: Studios de Boulogne on Pariisin länsipuolella Boulogne-Billancourtissa oleva elokuvastudio.


title: Studios de Boulogne

text: Elokuvastudio perustettiin vuonna 1940, ja se oli ranskalaisen elokuvan tärkeimpiä studioita sotien jälkeisinä vuosikymmeninä. Sitä käyttivät myös useat tunnetut amerikkalaisohjaajat. Studio uudistettiin täysin ja avattiin uudelleen vuonna 1999. Vivendi osti studion vuonna 2015.


title: Minun vereni (Läjä Äijälän albumi)

text: Minun vereni on Läjä Äijälän esikoisalbumi, joka julkaistiin 21. lokakuuta 2016 levymerkillä Svart Records. Levyn materiaali on kokonaan Äijälän käsialaa ja on tyyliltään ambient- ja industrialvaikutteista elektronista musiikkia. Albumista julkaistiin rajoitettu 300:n vinyylilevyn painos.


title: Minun vereni (Läjä Äijälän albumi)

text: Albumi sisältää kokonaan uuden materiaalin lisäksi Terveet Kädet -yhtyeen saman nimiselle julkaisemattomalle albumille suunniteltuja sanoituksia. Albumin nauhoitusten piti alkaa helmikuussa 2016, mutta Äijälä uutisoi jo seuraavassa kuussa yhtyeen hajoamisesta.


title: Minun vereni (Läjä Äijälän albumi)

text: Soundin Arttu Tolonen antoi albumille neljä tähteä viidestä. Hän kuvaili sisältöä hyvin minimalistiseksi, hallitsemattomaksi ja harkitsemattomaksi konemusiikiksi, jolle sen oma tahto ja agenda antavat pulssin ja muuttaa sen lihaksi.


title: Viron korkein oikeus

text: Viron korkein oikeus () on Viron korkein tuomioistuin. Se on sekä muutoksenhakutuomioistuin (kassaatiotuomioistuin) että perustuslakituomioistuin. Korkein oikeus sijaitsee Tartossa.


title: Viron korkein oikeus

text: Viron perustava kokous perusti Viron korkeimman oikeuden muutoksenhakutuomioistuimeksi 21. lokakuuta 1919. Tuomioistuimen ensimmäiset tuomarit olivat Kaarel Parts (presidentti), Paul Beniko, Rein Koemets, Jaan Lõo, Hugo Reiman, Martin Taevere ja Peeter Puusepp. Tuomioistuin piti ensimmäisen istuntonsa Tarton raatihuonessa 14. tammikuuta 1920. Kun valtaa keskitettiin 1935, Korkein oikeus siirrettiin Tallinnaan, jossa se sijaitsi tarkoitukseen remontoidussa rakennuksessa Wismari tänavilla. Tuomioistuimen viimeinen istunto pidettiin 31. joulukuuta 1940, jolloin se hyväksyi Viron sosialistisen neuvostotasavallan määräyksen lopettaa toimintansa 1. tammikuuta 1941.


title: Viron korkein oikeus

text: Kun Viron neljäs perustuslaki hyväksyttiin kansanäänestyksessä, siinä luotiin korkeimman oikeuden uudelleen perustamisen oikeudellinen perusta. Ensimmäiseksi presidentiksi nimitettiin Rait Maruste. Uudelleen perustettu tuomioistuin piti ensimmäisen istuntonsa Tarton raatihuonessa 27. toukokuuta 1993.


title: Viron korkein oikeus

text: Viron hallitus osoitti vuonna 1919 korkeimman oikeuden käyttöön Tarton Aia tänavilla olevan rakennuksen. Muutto lykkääntyi, sillä rakennuksessa neuvottelivat juuri Viron ja Venäjän edustajat. 2. helmikuuta 1920 rakennuksessa allekirjoitettiin Tarton rauhansopimus. Korkein oikeus toimi Aia tänavin rakennuksessa vuosina 1920–1935. Nykyisin rakennuksessa on koulu, Tartu Jaan Poska Gümnaasium. Vuodesta 1935 lakkauttamiseensa saakka, vuoteen 1940, tuomioistuimen istunnot pidettiin Tallinnassa rakennuksessa nykyisellä Wismari tänavilla.


title: Viron korkein oikeus

text: Korkein oikeus muutti 1993 nykyiseen rakennukseen, joka on entinen kasarminsairaala osoitteessa Lossi 17.


title: Viron korkein oikeus

text: Korkeimman oikeuden presidentin nimittää Riigikogu Viron presidentin esittelystä. Tuomioistuimia käsittelevän lain §27 mukaan oikeuden presidentti nimitetään yhdeksäksi vuodeksi, eikä samaa henkilöä voi nimittää toiseksi peräkkäiseksi kaudeksi.


title: Viron korkein oikeus

text: Korkeimmassa oikeudessa on sen toiminta-aikana ollut viisi presidenttiä:


title: Viron korkein oikeus

text: Korkeimpaan oikeuteen voidaan valita kokenut ja tehtävänsä hyvin hoitanut juristi julkisen kilpailun kautta. Riigikogu nimittää siinä menestyneen korkeimman oikeuden presidentin esityksestä.


title: Viron korkein oikeus

text:
Tuomioistuimessa on 19 tuomaria. Yleensä avoimena on kuitenkin vähintään yksi virka. Nykyiset tuomarit on lueltu seuraavassa.
Tuomioistuimia koskevan lain §99(1):n mukaan tuomarien eläköitymisikä on 68 vuotta, ja se koskee myös korkeimman oikeuden presidenttiä ja korkeimman oikeuden tuomareita.


title: Viron korkein oikeus

text: Lain mukaan korkeimman oikeuden tuomarin voi vapauttaa virasta Riigikogu korkeimman oikeuden presidentin esityksestä, ja korkeimman oikeuden presidentin voi vapauttaa virasta Riigikogu Viron presidentin esityksestä. Virasta vapauttamisen tulee perustua johonkin tuomioistuimia koskevan lain §99(1) esittämästä syystä.


title: Viron korkein oikeus

text: ""(1) tuomari vapautettakoon virasta:"


title: Alzheimer (EP)

text: Alzheimer on Läjä Äijälän EP-levy, joka ilmestyi vuonna 2016 levymerkillä Joteski Groteskii. Albumista julkaistiin rajoitettu 300:n kappaleen vinyylipainos.


title: Raskas taakka

text: Raskas taakka on Läjä Äijälän EP-levy, joka julkaistiin vuonna 2012 Vauvan ja Joteski Groteskii -levy-yhtiöiden yhteisjulkaisuna. Siitä otettiin rajoitettu 400:n kappaleen yksipuolinen vinyylipainos. Albumi on väitetysti nauhoitettu jo vuonna 2005, mutta sen julkaisu lykkääntyi usealla vuodella henkilökohtaisista syistä.


title: Raskas taakka

text: Nuorgamin kriitikko antoi albumille arvosanan 55/100. Hän sanoi musiikin olevan mekaanista ja sekavaa, bassontäytteistä muhjua, ja albumin aiheuttavan lähinnä korvakipua. Hänen mukaansa Äijälän ”ölinä” heijastaa taiteilijan ahdistusta.


title: Sampo (peli)

text: Sampo on osakeyhtiö F. Tilgmannin vuonna 1904 julkaisema suomalainen lautapeli, joka sijoittuu "Kalevalan" maailmaan.


title: Sampo (peli)

text: Peli on tyypiltään noppapeli, jossa pelaajat heittävät vuorollaan noppaa ja siirtävät pelinappuloitaan pelilaudalla. Se on puhtaasti noppaonneen perustuva eikä siinä ei ole lainkaan taitoelementtiä. Saavuttuaan eri ruutuihin pelaajat seuraavat niissä annettuja ohjeita ja kuvauksia. Tarinallisten ohjeiden avulla pelaaja voi tutustua "Kalevalaan" ja sen taustoihin. Pelin alaviitteissä avataan "Kalevalan" keskeisiä paikkoja ja henkilöitä.


title: Sampo (peli)

text: "Kalevala"-aiheinen taide oli suosittua 1800-luvun lopussa ja 1900-luvun alussa ja Kalevala-aiheet vaikuttivat koko visuaalisen kulttuurin kenttään. Sammon pelilaudan kuvitusta on pidetty hyvin taidokkaana aiheensa edustajana. Suomen pelimuseon mukaan pelin kansallisromanttinen taide on Samuel von Bellin käsialaa. Von Bell tunnetaan myös muiden "Kalevala"-aiheisista kuvituksistaan, kuten postikorteista ja opetustauluista.


title: Sampo (peli)

text: "Sampo"-pelin voittaa se, joka pääsee ensimmäisenä kotiin, eli Suomen rantaan, Pohjolaan suuntautuneen ryöstöretken jälkeen. "Sampo" seuraa muutenkin näkökulmansa puolesta "Kalevalan" sankareita ja kamppailevat Pohjolan vaaroja vastaan. Pohjolaa kuvataan erittäin negatiivisesti ja sen todetaan olevan ″Pohjanväen pimeä, kolkko asunto″. Peli seuraa muillakin tavoin 1800- ja 1900-lukujen taitteessa vakiintuneita "Kalevalan" kansallisromanttisia tulkintoja.


title: Sampo (peli)

text: "Sampo" on esimerkki varhaisesta suomalaisesta lautapelikustantamisesta. Alkuperäinen peli löytyy muun muassa Kansalliskirjaston kokoelmista. Peli on esillä myös Suomen pelimuseon perusnäyttelyssä.


title: Saksalan kartano

text: Saksalan kartano on Padasjoella sijaitseva kartano joka mainittiin Mikkolan talonpoikaisratsutilana ensi kerran jo vuonna 1594.


title: Saksalan kartano

text: Kartanon omisti 1600-luvun lopulla Robert Charpentier. Useiden omistajavaihdosten jälkeen kartanon ja siihen rajautuneen Mikkolan tilan omistajaksi tuli vuonna 1826 kapteeni Georg Magnus von Fieandt. Fieandt rakennutti kartanoon 1826 uuden empiretyylisen yksikerroksisen puisen päärakennuksen sekä kiviterassit päärakennuksen länsi- ja itäpuolelle. Lääninagronomi Robert Mauritz von Fieandt perusti 1850-luvulla kartanon puiston ja kartanoon pohjoisesta ja lännestä peltojen halki johtavat lehtikuusi- ja koivukujanteet. Fieandt-suku omisti kartanon 1940-luvulle saakka.


title: Saksalan kartano

text: Läntisen koivukujanteen alkupäässä on Björkenheimin huvilana tunnettu, Vierun ruukista vuonna 1913 siirretty entinen ruukin isännöitsijän asuinrakennus jonka kartanon omistanut Karl von Fieandt antoi tyttärelleen häälahjana 1913. Pohjoisen lehtikuusikujan alkupäässä on vuonna 1850 rakennetussa entisessä pitäjänmakasiinissa Padasjoen kotiseutumuseo.


title: Saksalan kartano

text: Kartanon puiston koko on noin neljä hehtaaria ja siihen liittyy "Hanna-Borgenströmsbacken"-nimellä tunnettu kartanon alapiha asuin- ja talousrakennuksineen. Alapihalla sijaitsee kartanon talli ja navetta, väentupa ja muita talousrakennuksia. Kartanon pihapiirin rakennuksiin kuuluu myös sveitsiläistyylinen kaksikerroksinen fatabur-rakennus, Vierun ruukin padolta paikalle siirretty hirsirakennus Torni ja aittarivi. Kartanon puisto sijaitsee rakennusten itäpuolella ja hyötypuutarha taas päärakennuksen eteläpuolella. Kartanon puisto läheisine metsineen on nimetty noin 40 hehtaarin kokoiseksi Natura-kohteeksi. Kartanon omistaa nykyisin Christian Creutz. Kartanossa ei ole enää omaa maanviljelystä vaan pellot on vuokrattu.


title: Is It True?

text: Is It True? on islantilaisen laulajan Yohannanan kappale, jolla hän edusti maataan Moskovassa.


title: Is It True?

text: Kappale kilpaili Eurovision laulukilpailun ensimmäisessä semifinaalissa, jossa se sai 174 pistettä ja täten voitti semifinaalinsa. Finaalissa kappale sai 218 pistettä ja sijoittui toiseksi.


title: Sidney Robinson

text: Sidney John Robinson (1. elokuuta 1876 Denton – 3. helmikuuta 1959 Long Sutton) oli brittiläinen kestävyysjuoksija sekä olympiavoittaja.


title: Sidney Robinson

text: Robinson osallistui olympialaisiin kerran, vuonna 1900 Pariisissa. Hän osallistui kisoissa kolmelle matkalle ja saavutti kaikista mitalin. Kultaa hän voitti 5 000 metrin juoksun joukkuekilpailuista sekajoukkueen kanssa, hopeaa 2 500 metrin estejuoksussa ja pronssia 4 000 metrin estejuoksussa.


title: Sidney Robinson

text: Ennätyksikseen Robinson juoksi 3 mailin juoksussa 15.04,0 vuonna 1898, 4 mailin juoksussa 20.16,0 1898, 6 mailin juoksussa 30.52,0 1898 sekä 10 mailin juoksussa 53.12,0 vuonna 1898.


title: Konstantin Arabažin

text: Konstantin Ivanovitš Arabažin (2. tammikuuta 1866 Kanev – 13. heinäkuuta 1929 Riika) oli ukrainalais-venäläinen kirjallisuudentutkija ja professori.


title: Konstantin Arabažin

text: Arabažin syntyi ukrainalais-venäläiseen aatelisperheeseen. Hän harrasti kaunokirjallisuutta ja kirjallisuudentutkimusta, osallistui vallankumoukselliseen toimintaan ja valmistui Kiovan yliopiston historiallis-kielitieteellisestä tiedekunnasta vuonna 1890.


title: Konstantin Arabažin

text: Vuonna 1891 Arabažin muutti Pietariin, jossa hän työskenteli venäjän kielen ja kirjallisuuden opettajana ja 1890-luvun lopusta lähtien myös journalistina. Varsinkin 1900-luvun alussa hänet tunnettiin kirjallisuutta ja teatteria käsitelleenä luennoitsijana ja esitelmöitsijänä. Arabažinin ainoa varsinainen kirjallisuustieteellinen monografia käsittelee puolalaista runoilijaa Kazimierz Brodzińskia. Hänen erittäin runsas artikkelituotantonsa on luonteeltaan populaaritieteellistä tai kirjallisuuskriittistä. Sen aiheena on ukrainalainen ja venäläinen kirjallisuus ja teatteri. Arabažin perusti Pietariin vuonna 1898 kaupungin ensimmäisen kansanyliopiston, joka tarjosi yleissivistävää opetusta tavallisille kansalaisille. Hän perusti myös Venäjän yleisen kansanyliopistoyhdistyksen vuonna 1904.


title: Konstantin Arabažin

text: Vuonna 1913 Arabažin nimitettiin Helsingin yliopiston venäjän kielen ja kirjallisuuden professoriksi. Hän ei ollut hakijoista pätevin, mutta valinnan tehnyt valtiosihteeri Vladimir Markov piti Arabažinia poliittisesti sopivimpana tämän liberalismista huolimatta. Arabažin muutti Helsinkiin pysyvästi vuoden 1917 lopulla, jolloin hänestä tuli yksi Suomen venäläisyhteisön johtohahmoista. Hän oli talvella 1917–1918 lyhytaikaisesti toimineen Helsingin venäläisen matruusiyliopiston historiallis-kirjallisen tiedekunnan johtaja ja osallistui myös samanaikaisesti toimineen Helsingin venäläisen kansanyliopiston hallintoon.


title: Konstantin Arabažin

text: Alkuvuodesta 1918 Arabažinin aloitteesta perustettiin Russkaja kolonija v Finljandii (”Venäläinen siirtokunta Suomessa”) -yhdistys, joka julkaisi hänen toimittamaansa "Golos russkoi kolonii" -lehteä. Myöhemmin Arabažin toimitti Helsingissä "Russki listok" ja "Rassvet" -lehtiä, joissa hän kannatti suomalaisten ja venäläisten yhteistyötä, vastusti bolševikkeja ja monarkisteja ja vaati uuden demokraattisen Venäjän rakentamista.


title: Konstantin Arabažin

text: Suomen itsenäistymisen jälkeen eräitä Venäjän vallan aikana perustettuja Helsingin yliopiston oppituoleja päätettiin lakkauttaa. S. A. Korffin hoitama Venäjän valtio-oikeuden professuuri olikin menettänyt merkityksensä Venäjän vallankumouksen seurauksena, mutta Arabažinista haluttiin eroon, koska hän ei ollut välittänyt opetella suomea tai ruotsia ja koska hänen katsottiin hoitaneen opetuksen leväperäisesti. Hänen ohjauksessaan ei ollut valmistunut yhtään lisensiaatintyötä tai väitöskirjaa ja hänen ohjaamiaan laudaturtöitäkin pidettiin heikkolaatuisina. Suomen hallitus lakkautti koko venäjän kielen ja kulttuurin laitoksen maaliskuussa 1919. Viranomaisten epäilyttävänä pitämä Arabažin joutui sen jälkeen karkotetuksi, mutta onnistui pian palaamaan Helsinkiin. Arabažinin matkustettua kesällä 1920 Tallinnaan hänelle ei enää myönnetty viisumia. Arabažin asettui Riikaan, jossa hänestä tuli Latvian yliopiston professori. Vuonna 1921 Arabažin perusti Riian venäläisen yliopiston, jonka opettajana ja rehtorina hän toimi kuolemaansa saakka. Hän kuoli tapaturmaisesti Riiassa vuonna 1929.


title: John Luther Adams

text: John Luther Adams (s. 23. tammikuuta 1953 Meridian, Mississippi) on yhdysvaltalainen säveltäjä, jonka musiikissa on vaikutteita Alaskan osavaltion luonnosta. Hänen orkesteriteoksensa "Become Ocean" sai vuonna 2014 Pulitzer-palkinnon ja vuonna 2015 Grammy-palkinnon vuoden parhaana nykytaidemusiikin levytyksenä. Adamsin teoksista useimmin esitetty on 99 lyömäsoittajalle sävelletty ulkoilmateos "Inuksuit".


title: John Luther Adams

text: Vuonna 1953 syntynyt John Luther Adams varttui Yhdysvaltojen etelävaltioissa ja New Yorkissa. Hän opiskeli säveltämistä James Tenneyn johdolla California Institute of the Arts -oppilaitoksessa, josta hän valmistui 1973 ensimmäiseltä vuosikurssilta. Vuodesta 1978 vuoteen 2014 Adams asui Alaskassa ja toimi muun muassa Pohjois-Alaskan ympäristökeskuksen johtajana.


title: John Luther Adams

text: Adams on opettanut Harvardin ja Alaskan yliopistossa, ohiolaisessa Oberlin-konservatoriossa ja Bennington Collegessa Vermontissa. Hän on työskennellyt Anchoragen sinfoniaorkesterin, Anchoragen oopperan, Fairbanksin sinfoniaorkesterin, Arctic Chamber Orchestran ja Alaska Public Radio Networkin kanssa.


title: John Luther Adams

text: Vuonna 2010 John Luther Adams palkittiin Northwestern-yliopiston Nemmers-palkinnolla. Vuonna 2015 Adams palkittiin elämäntyöstään Columbian yliopiston William Schuman -palkinnolla.


title: Patrick Leahy (urheilija)

text: Patrick Joseph "Pat" Leahy (20. toukokuuta 1877 Cregane Irlanti – 29. joulukuuta 1927 Chicago Yhdysvallat) oli irlantilainen hyppylajeihin erikoistunut yleisurheilija ja olympiamitalisti.


title: Patrick Leahy (urheilija)

text: Leahy esiintyi olympialaisissa kaksi kertaa, vuonna 1900 Pariisissa sekä 1908 Lontoossa. Pariisissa hän saavutti hopeaa korkeushypyssä ja pronssia pituushypyssä. Lisäksi hän sijoittui kolmiloikassa neljänneksi. Lontoon olympialaisissa Leahy osallistui korkeushyppyyn sijoittuen lopputuloksissa yhdeksänneksi.


title: Patrick Leahy (urheilija)

text: Ennätyksikseen Leahy teki korkeushyppyssä tuloksen 1,96 metriä vuonna 1898, pituushypyssä 7,29 metriä vuonna 1902 sekä kolmiloikassa tuloksen 15,15 metriä vuonna 1901.


title: Patrick Leahy (urheilija)

text: Myös Leahyn veli Cornelius "Con" Leahy oli olympialaisista mitaleita saavuttanut yleisurheilija.


title: Vaasan kaupungintalo

text: Vaasan kaupungintalo sijaitsee Vaasan Senaatinkadulla, kaupungin keskustassa. Rakennuksen on suunnitellut ruotsalainen arkkitehti Magnus Isaeus, ja se rakennettiin vuosina 1879-1883.


title: Vaasan kaupungintalo

text: Kaupunginvaltuuston rakennuspäätös on vuodelta 1875. Vaasan kirkon länsipuolelle oli vuonna 1864 valmistunut raatihuone, jonka arkkitehti Carl Axel Setterberg oli piirtänyt mutta se oli vuonna 1872 myyty valtiolle koulutaloksi. Kaupunki velvoitettiin viiden vuoden kuluessa rakentamaan uusi raatihuone. Tontiksi osoitettiin asemakaavassa koululle varattu tontti kirkon itäpuolella. Rakentamisaikaan jouduttiin kahdesti anomaan jatkoa piirustusten viivästymisen vuoksi.


title: Vaasan kaupungintalo

text: Rakennuksen suunnitteli tukholmalainen arkkitehti Magnus Isaeus (1841–1890) ja se valmistui vuonna 1883. Rakennustyöt aloitettiin kuitenkin vasta vuonna 1879, sillä hanketta vastustettiin kaupunkilaisten valituksella: “Kaupungin kunnallishallinnon tehtävä on kaupungin järjestystä ja taloudenpitoa koskevien asioiden hoito, joihin juhlahuoneiston hankkiminen ei kuulu.” Senaatti hyväksyi kuitenkin kaupunginvaltuuston rakennussuunnitelmat juhlasaleineen. Rakennusta alettiin käyttää kaupungin virasto- ja hallintotalona. Tiloissa toimi myös pitkään kaupungin paloasema. Talon perusta ja seinät ovat rakennettu tiilestä, mutta välilattiat sekä katto ovat puusta.


title: Vaasan kaupungintalo

text: Talon kolmannessa kerroksessa sijaitsee juhlakerros ja juhlasali. Salissa on vuosien ajan järjestetty erilaisia tapahtumia, juhlia sekä seremoita. Kaupungintalon koristelu on uusbarokkilaista ja peräisin 1890-luvulta. Myös musiikkiesityksiin sali sopii erittäin hyvin: 1980-luvun alussa "Helsingin Sanomien" muusikko- ja kriitikkokyselyssä Vaasan kaupungintalon sali Suomen silloisista konserttisaleista eniten mainintoja hyvästä akustiikasta Turun konserttitalon ja Sibelius-Akatemian salin ohella.


title: Luettelo Yhdysvaltain osavaltioista kokonaishedelmällisyysluvun mukaan

text: Tämä on luettelo Yhdysvaltain osavaltioista kokonaishedelmällisyysluvun mukaan.


title: Yleisurheilu kesäolympialaisissa 2016 – naisten pituushyppy

text: Naisten pituushypyssä kilpailtiin Rio de Janeiron kesäolympialaisissa vuonna 2016 16. ja 17. elokuuta (17. ja 18. elokuuta Suomen aikaa).


text:
Kilpailun voitti yhdysvaltalainen Tianna Bartoletta ennätystuloksellaan 7,17 metriä. Toiseksi sijoittui niin ikään yhdysvaltalainen Brittney Reese hypättyään 7,15 metriä. Pronssille hyppäsi kroatialainen Ivana Španovic tuloksella 8,29.
Finaali kilpailtiin 17. elokuuta kello 21:15 alkaen paikallista aikaa. Finaalissa käytiin kuusi kierrosta, joista kolmelle viimeiselle pääsi vain kolmen ensimmäisen kierroksen kahdeksan parasta.


title: Orient Avia

text: Orient Avia (; IATA: V6, ICAO: ORT) oli venäläinen lentoyhtiö. Vuonna 1994 perustetun yhtiön kotikenttä oli Šeremetjevon lentoasema Moskovassa.


title: Orient Avia

text: Yhtiö lensi aluksi neljällä Il-62M:llä ja yhdellä Il-86:lla tilauslentoja ulkomaille ja reittilentoja lähinnä Venäjän kaukoitään, mistä myös yhtiön nimi oli peräisin. Laajentaakseen reittiverkostoaan yhtiö hankki kaksi Tu-143A-3:a vuonna 1996. Se kärsi kuitenkin talousvaikeuksista. Kun neuvottelut yhdistymisestä rahtilentoyhtiö East Lineen epäonnistuivat, Orient Avia hakeutui konkurssiin 10. heinäkuuta 1997.


title: Orient Avia

text: Orient Avia käytti toimintansa aikana seuraavia kahdeksaa lentokonetta.


title: Yhdysvaltain reformipuolue

text: Yhdysvaltain reformipuolue (, myös ) on yhdysvaltalainen poliittinen puolue, jonka miljardööri ja vuoden 1992 presidentinvaalien sitoutumaton ehdokas Ross Perot perusti vuonna 1995. Puolue kuuluu poliittiseen keskustaan.


title: Yhdysvaltain reformipuolue

text: Puolueen tunnettuja jäseniä ovat Ross Perotin lisäksi entinen Minnesotan kuvernööri Jesse Ventura, Pat Buchanan ja Ralph Nader. Yhdysvaltain nykyinen republikaanipresidentti Donald Trump on entinen reformipuolueen jäsen.


title: Orjol Avia

text: Orjol Avia (, usein virheellisesti myös Orel Avia; IATA: R6, ICAO: UVL) oli venäläinen lentoyhtiö. Vuonna 1992 perustetun yhtiön solmukohdat olivat Lipetskin lentoasema ja Orjolin lentoasema. Se yhdistyi Vnukovo Airlinesiin vuonna 1998.


title: Orjol Avia

text: Orjol Avia käytti toimintansa aikana seuraavia 14 lentokonetta.


title: The Open Group

text: The Open Group julkaisee ja hallinnoi UNIX-tavaramerkkiä sekä vastaa Single UNIX Specification standardista ja sertifioinnista.


title: The Open Group

text: Organisaatioon kuuluu yli 500 jäsenorganisaatiota ja siinä ovat edustettuina sekä UNIX-valmistajat että sen käyttäjät (mm. Nasa).


title: The Open Group

text: Organisaatio syntyi kun Open Software Foundation (OSF) ja X/Open yhdistyivät vuonna 1996.


title: The Open Group

text: Toukokuussa 1999 The Open Group perusti X.Orgin, joka teki X Window System-julkaisut.


title: The Open Group

text: Organisaatiolla on mm. seuraavia standardeja:


title: Glysiiniamidinotransferaasi

text: Glysiiniamidinotransferaasi eli arginiini:glysiiniamidinotransferaasi on entsyymi, joka katalysoi arginiinin ja glysiinin välistä reaktiota, jonka reaktiotuotteina ovat ornitiini ja glykosyamiini. Entsyymi on tärkeä kreatiinin biosynteesissä. Substraattina voi arginiinin lisäksi toimia myös kanavaniini, josta muodostuu kanaliinia. Glysiiniamidinotransferaasin EC-numero on EC 2.1.4.1.


title: Glysiiniamidinotransferaasi

text: Glysiiniamidinotransferaasia esiintyy nisäkkäiden maksan mitokondrioissa. Se on rakenteeltaan kahdesta samanlaisesta alayksiköstä koostuva dimeeri ja sen molekyylimassa on noin 90 kDa. Glysiiniamidinotransferaasilla on kaksi konformaatiota: niin kutsuttu avoin konformaatio ja suljettu konformaatio. Konformaatio muuttuu avoimesta suljetuksi arginiinin tai kanavaniinin sitoutuessa entsyymiin. Glysiiniamidinotransferaasin toiminnalle kolme tärkeää aminohappoa ovat kysteiini, histidiini ja asparagiinihappo, joista kysteiini toimii nukleofiilisena katalyyttinä ja histidiini ja asparagiini toimivat happo- ja emäskatalyytteinä.


title: Glysiiniamidinotransferaasi

text: Glysiiniamidinotransferaasin toimintaa säätelee muun muassa tyroksiinihormoni, joka on entsyymin aktivaattori. Entsyymi inhiboituu kreatiinin vaikutuksesta eli se on niin sanotusti feedback-inhiboitu entsyymi. Myös statiinit voivat estää entsyymin toimintaa. Glysiiniamidinotransferaasin puutos on hyvin harvinainen perinnöllinen sairaus. Oireina ovat muun muassa myopatia ja kehitysvammaisuus, joka vaikuttaa muun muassa puheeseen ja älykkyyteen.


title: Ebenisti

text: Ebenisti (ransk. "ébéniste") on ranskankielinen nimitys omanlaiselle taidepuusepälle. Nimitystä käytettiin yleisemmin 1700-luvulla. Käsite viittaa tarkemmin henkilöön, joka valmistaa huonekaluja tai muita koristeltuja puutuotteita, kuten jakkaroita, sängyn jalkoja tai lipastoja. Ebenisti on myös henkilö, joka tekee maalauksia tai tarkkoja kaiverruksia erilaisiin pöytiin tai tuoleihin.


title: Eugen Wist

text: Eugen Konrad Wist (20. syyskuuta 1920 Kaipiala, Uusikirkko – 6. heinäkuuta 1944 Noskuanselkä) oli suomalainen ylikersantti ja kaukopartiomies joka johti välirauhan aikana kesäkuussa 1941 Karjalan kannaksella Uudellekirkolle retken tehnyttä partiota. Partiossa mukana ollut Urpo Lempiäinen (myöhemmin Esa Anttala) kirjoitti myöhemmin retkestä kirjan "Hopeaa rajan takaa" josta tehtiin myös elokuva.


title: Eugen Wist

text: Eugen Wistin isällä Herman Wistillä (1883–1963) oli Pietarissa hopeasepän tehdas jonka hän siirsi Suomen itsenäistymisen jälkeen Uudenkirkon Kaipialan kylään. Tehtaassa työskenteli enimmillään 30 työntekijää ja se toimitti hopeisia ruokailuvälineitä kultasepänliikkeille eri puolille Suomea. Talvisodan alkaessa Uusikirkko evakuoitiin niin nopeasti että suurin osa Wistin tehtaan raakahopeista (noin 50 kiloa) jouduttiin piilottamaan navetan lattian alle kuoppaan. Välirauhan aikana kesäkuussa 1941 Eugen Wist johti kolmimiehistä partiota joka lähti hakemaan näitä hopeita takaisin Suomeen. Siviiliasussa liikkuneessa partiossa olivat mukana kersantti Urpo Lempiäinen (Anttala) ja vänrikki Toivo Paavilainen. Partion virallisena tehtävänä oli sotilastiedustelu Kannaksen alueella ja se toimi Päämajan ulkomaanosaston Viipurin alatoimiston (Osasto Vehniäinen, myöhemmin 1./Er. P 4) toimeksiannosta. Partio ylitti rajan Nuijamaalla 4. kesäkuuta 1941 ja pääsi onnistuneesti Uudellekirkolle. Partio palasi hopeat mukanaan takaisin Suomeen 16. kesäkuuta. Hopeiden avulla Herman Wistin tehdas saattoi jatkaa toimintaansa Kokkolassa jossa se toimi 1946–1958 kunnes tehtaan toiminta hiipui Herman Wistin ikääntymisen vuoksi.


title: Eugen Wist

text: Jatkosodan aikaina venäjän kielen taitoinen Wist oli mukana useilla kaukopartioretkillä. Wist kuului kesäkuussa 1944 Karjalan kannaksella venäläisten suurhyökkäyksen aikana nelimiehiseen Matti-partioon joka joutui hajalle venäläisten selustassa. Wist ja hänen partiotoverinsa Toivo Leino lähtivät pyrkimään takaisin suomalaisten linjoille. He pääsivät Noskuanselän rantaan ja uivat sen yli mutta suunnistivat sitten vikasuuntaan pimeässä ja nousivat maihin venäläisten miehittämälle rannalle. Wist kaatui tilanteessa ja Leino joutui sotavangiksi palaten aikanaan Suomeen.


title: Georg Ebers

text:
Georg Moritz Ebers (1. maaliskuuta 1837 Berliini, Saksa – 7. elokuuta 1898 Tutzing, Saksa) oli saksalainen egyptologi ja kirjailija. Vuonna 1875 Ebers löysi yhtenä merkittävimpinä muinaisina löytöinä pidettävän Ebersin papyruksen, joka on nimetty hänen mukaansa. Papyrusarkeille painettu egyptiläinen lääketieteellinen kirjoitus on peräisin noin vuodelta 1550 eaa.
Ebers opiskeli oikeustiedettä Göttingenin Georg-August-yliopistossa ja myöhemmin itämaisia kieliä sekä arkeologiaa.
Ebers julkaisi elämänsä aikana myös monia kuuluisia muinaisegyptiä käsitteleviä romaaneja, kuten vuonna 1864 julkaistu "Eine ägyptische Königstochter", joka käsittelee romantiikkaa.


title: Frederick Trump

text: Frederick Trump (alun perin Friedrich Trump; 14. maaliskuuta 1869 Kallstadt, Baijerin kuningaskunta – 27. toukokuuta 1918 Queens, New York, New York, Yhdysvallat) oli amerikansaksalainen liikemies. Kallstadtissa Baijerin kuningaskunnassa (nykyisessä Saksassa) syntynyt Trump muutti Yhdysvaltoihin 16-vuotiaana välttääkseen asepalveluksen, toimi jonkin aikaa parturina ja ansaitsi myöhemmin omaisuuden ylläpitämällä ravintoloita ja hotelleja. Myöhemmin Frederick Trump palasi Saksaan, jossa avioitui Elizabeth Christin kanssa, mutta menetti Saksan kansalaisuuden ja joutui palaamaan Yhdysvaltoihin.


title: Frederick Trump

text: Frederick Trump oli Fred ja John Trumpin isä ja Yhdysvaltain presidentti Donald Trumpin isoisä. Hän oli sukua myös Henry Heinzille, ketsupistaan tunnetun H. J. Heinz Companyn perustajalle. Heinz oli Frederick Trumpin pikkuserkku; Heinzin isoäiti oli omaa sukua Trump.


title: John Trump

text: John George Trump (21. elokuuta 1907 New York, New York – 21. helmikuuta 1985 Boston, Massachusetts) oli yhdysvaltalainen fyysikko, insinööri, National Academy of Engineeringin (NAE) jäsen ja keksijä, joka sai Ronald Reaganilta "National Medal of Science" -palkinnon. Hän toimi Massachusetts Institute of Technologyssä professorina vuosina 1936-1973 ja vuodesta 1973 hän oli emeritusprofessori. Hän oli Frederick Trumpin poika, Fred Trumpin veli ja Donald Trumpin setä.


title: John Trump

text: Trump toimi nuoruudessaan jonkin aikaa Elizabeth Trump & Son -yhtiössä, mutta lopetti yhteistyön veljensä kanssa ja aloitti uran sähkötekniikan parissa.


title: John Trump

text: Hän palveli myös toisessa maailmansodassa.


title: Wagonmaster – aavikon sankari

text: Wagonmaster – aavikon sankari ("Wagon Master") on yhdysvaltalainen lännenelokuva vuodelta 1950. Elokuva kertoo mormonien vankkurikaravaanin matkasta kohti Utahia. Elokuvan ohjasi ja tuotti John Ford.


title: Wagonmaster – aavikon sankari

text: Elokuva sai Suomen ensi-iltansa vuonna 1951, ja se on esitetty useita kertoja televisiossa. Vuoden 2010 tv-esityksessä Yle Teemalla elokuvasta käytettiin nimeä "Rajarosvojen voittaja".


title: Kirja (suomalainen kustantamo)

text: Kustannusosakeyhtiö Kirja oli suomalainen Helsingissä toiminut kustannusliike joka perustettiin vuonna 1912 yhdistämällä Yrjö Weilin ja kumpp. Oy:n ja Oy Kansan kustannusliikkeet. Kustannusliikkeellä oli oma kirjapaino vuodesta 1920 alkaen ja sen osake-enemmistön omisti WSOY. Kustannusliikkeen toimitus- ja kirjallisena johtajana oli 1914–1931 Eino Railo.


title: Luettelo Wii U -peleistä

text: Tämä on luettelo Wii U peleistä.


title: Cornelius Leahy

text: Cornelius "Con" Leahy (27. huhtikuuta 1876 Cregane Irlanti – 18. marraskuuta 1921 New York Yhdysvallat) oli hyppylajeihin erikoistunut irlantilainen yleisurheilija ja olympiavoittaja.


title: Cornelius Leahy

text: Leahy osallistui olympialaisiin kaksi kertaa, vuoden 1906 välikisoihin Ateenassa sekä vuoden 1908 olympialaisiin Lontoossa. Ateenan välikisoista hän saavutti kultaa korkeushypystä sekä hopeaa kolmiloikasta. Lontoon olympialaisissa hän sijoittui jaetulle hopealle korkeushypyssä.


title: Cornelius Leahy

text: Ennätyksikseen Leahy teki korkeushypyssä 1,95 metriä vuonna 1908, pituushypyssä 7,21 metriä vuonna 1902 sekä kolmiloikassa 15,06 metriä niin ikään vuonna 1902.


title: Cornelius Leahy

text: Myös Leahyn veli Patrick "Pat" Leahy oli yleisurheilija ja olympiamitalisti.


title: Kiramo

text: Kiramo on tukinnostolaitteesta (tukkihissi) käytetty kansanomainen nimitys. Kiramo saattoi olla rakennettu proomun tai vaunun päälle ja sen voimanlähteenä oli esimerkiksi sähkömoottori, polttomoottori tai höyrykone. Kiramossa oli kaksi noin kuusi metriä korkeaan telineeseen sovitettua ketjuparia joita voimanlähde liikutti. Ketjujen niveliin oli kiinnitetty 1,5 - 2,5 metrin välein koukut eli kynnet jotka nostivat tukit esimerkiksi vedestä kiramon telineen huipulle ja laskivat tukin edelleen tukkikiskoille joita pitkin tukki työnnettiin tai vieritettiin läjään. Kiramoa käytettiin myös tukkien lastaamiseen rautatievaunuun tai puutavara-autoon.


title: Mercedes-Benz CLC-sarja (CL203)

text: Mercedes-Benz CL203 on Mercedes-Benzin vuosina 2000–2011 valmistama coupé-korinen keskiluokan automalli, joka perustuu tekniikaltaan C-sarjaan (W203). Autoa markkinoitiin vuoteen 2008 saakka C-sarjan Sportcoupéna, ja sen jälkeen omana CLC-sarjanaan. Mercedes-Benz CL203 kilpaili lähinnä BMW Compact -mallin kanssa.


title: Mercedes-Benz CLC-sarja (CL203)

text: W203-korimallin C-sarjalaisen alustalle perustuva Sportcoupé esiteltiin syksyllä 2000. Akseliväli vastasi tavallista C-sarjan sedania, mutta kokonaispituudeltaan CL203 oli sitä 17,8 senttimetriä lyhyempi.


title: Mercedes-Benz CLC-sarja (CL203)

text:
Vuonna 2005 Sportcoupé koki pienen kasvojenkohotuksen, jossa se sai uudet puskurit ja kirkaslasiset ajovalot.
Keväällä 2008 malli sai perusteellisemman kasvojenkohotuksen, jossa sen ulkoasua päivitettiin vastaamaan uutta C-sarjaa (W204). Sisätiloissa tehtyjä uudistuksia olivat muun muassa uusi ohjauspyörä ja kehittyneempi tietoviihdejärjestelmä. Mallinimi vaihtui CLC-sarjaksi, ja auton tuotanto siirrettiin Saksan Bremenistä Brasiliaan.


title: Tom Shannon

text: Thomas Alfred ”Tom” Shannon Jr. (s. 1958 Minneapolis, Minnesota, Yhdysvallat) on yhdysvaltalainen diplomaatti ja Yhdysvaltain apulaisulkoministeri. Hän toimi Yhdysvaltain virkaatekevänä ulkoministerinä siihen saakka, että Donald Trumpin hallinnon ulkoministeri Rex Tillerson astui virkaansa 1. helmikuuta 2017. Shannon on aikaisemmin toiminut myös Yhdysvaltain ulkoministeriön neuvonantajana, Yhdysvaltain Brasilian-suurlähettiläänä, Yhdysvaltain apulaisulkoministerinä läntisen pallonpuoliskon asioita varten sekä Yhdysvaltain virkaatekevänä alivaltiosihteerinä.


title: Tom Shannon

text: Shannon on työskennellyt Yhdysvaltain ulkoasiainhallinnossa vuodesta 1984 lähtien ja palvellut pitkään suurlähetystöissä ympäri maailmaa.


title: Permtransavia-PM

text: Permtransavia-PM (, ICAO: PMT) oli venäläinen lentoyhtiö. Vuonna 1994 perustettu yhtiö oli Permin moottoritehtaan lentojaos. Sen nimen kirjaimet ”PM” olivat peräisin tehtaan nimestä (Пермьские моторы, "Permskije motory"). Sen kotikenttä oli Permin Bolšoje Savinon lentoasema. Se lopetti toimintansa vuonna 1998.


title: Permtransavia-PM

text: Permtransavia-PM käytti toimintansa aikana seuraavia yhdeksää lentokonetta ja helikopteria.


title: Henry Heinz

text: Henry John Heinz (11. lokakuuta 1844 Pittsburgh, Pennsylvania – 14. toukokuuta 1919 Pittsburgh, Pennsylvania) oli amerikansaksalainen yrittäjä, joka perusti H. J. Heinz Companyn vuonna 1869.


title: Henry Heinz

text: Henry John Heinz syntyi 11. lokakuuta 1844 Pittburghissa, Pennsylvaniassa. Hänen vanhempansa olivat Kallstadtista, Baijerista Yhdysvaltoihin 1840-luvun alussa muuttaneita siirtolaisia.


title: Henry Heinz

text: Heinz sai luterilaisen kasteen ja kasvatuksen, mutta myöhemmin hän oli metodisti- ja presbyteriaanikirkkojen jäsen.


title: Henry Heinz

text: Heinz kuoli 74-vuotiaana keuhkokuumeeseen 14. toukokuuta 1919.


title: Henry Heinz

text: Heinzin pojanpoika Henry Heinz II oli H. J. Heinz Companyn pitkäaikainen toimitusjohtaja ja tämän poika Henry John Heinz III oli Yhdysvaltain edustajainhuoneen jäsen ja Pennsylvanian senaattori. Friedrich Trumpf, Yhdysvaltain presidentti Donald Trumpin isoisä, oli Heinzin isänpuoleinen pikkuserkku.


title: Proteiinikinaasi C

text: Proteiinikinaasi C on joukko proteiinikinaaseihin kuuluvia entsyymejä, jotka säätelevät muiden proteiinien aktiivisuutta fosforyloimalla seriiniaminohappojen hydroksyyliryhmiä. Nämä kinaasit ovat mukana monissa solujen toiminnoissa, kuten säätelemässä niiden lisääntymistä, valvomassa solukuolemaa sekä valvomassa geenien transkriptiota. Kinaasit valvovat myös solujen muotoa ja sääntelevät solujen välistä yhteyttä.


title: Proteiinikinaasi C

text: Kun PKC-entsyymit löydettiin, niiden luultiin aktivoituvan proteolyysin vaikutuksesta, mutta muutamaa vuotta myöhemmin tämä havaittiin virheelliseksi tiedoksi.


title: Scribblenauts Unlimited

text: Scribblenauts Unlimited on 5th Cell Median kehittämä "Scribblenauts"-pelisarjan neljäs osa. Peli on julkaistu vuonna .


title: Scribblenauts Unlimited

text: Pelissä pelaajan on autettava Maxwell-hahmoa ratkaisemalla pulmia, joka tehdään kutsumalla peliin erilaisia esineitä.


title: Pierson Fodé

text: Pierson Fodé (6. marraskuuta 1991 Moses Lake, Washington) on yhdysvaltalainen näyttelijä ja malli. Suomessa hänet tunnetaan parhaiten Thomas Forresterin roolista saippuasarjasta "Kauniit ja rohkeat".


title: Pierson Fodé

text: Hän aloitti näyttelijänuransa 2012. Hänen tunnetuin elokuvaroolinsa on miespääosa komediassa "Naomi and Ely's No Kiss List", jossa hänen vastanäyttelijänään oli Victoria Justice. Vuonna 2015 hän aloitti Thomas Forresterin roolissa saippuasarjassa "Kauniit ja rohkeat".


title: Pierson Fodé

text: Hän seurusteli Victoria Justicen kanssa kaksi vuotta, mutta suhde päättyi eroon.


title: Peter Ablinger

text: Peter Ablinger (15. maaliskuuta 1959 Schwanenstadt, Itävalta) on Berliinissä asuva itävaltalainen nykytaidemusiikin säveltäjä.


title: Peter Ablinger

text: Ablinger opiskeli alun perin taidegrafiikkaa ja jazzpianon soittoa mutta vaihtoi säveltämiseen, jota hän opiskeli Gösta Neuwirthin johdolla Grazissa ja Roman Haubenstock-Ramatin johdolla Wienissä.


title: Peter Ablinger

text: Vuonna 2005 Ablinger käynnisti projektin, jossa Grazin kaupunki muuttui monitaiteelliseksi, kaupungin ääniä hyödyntäväksi musiikkiteokseksi "Cityopera Graz". Sittemmin samaa ideaa on toteutettu teoksissa "City Opera Buenos Aires" ja "Landscape Opera Ulrichsberg". Ablingerin teoksia on on ollut esillä muun muassa uuden musiikin festivaaleilla ja Venetsian biennaalissa.


title: Peter Ablinger

text: Italialainen musiikkilehti "Classic Voice" järjesti vuonna 2016 äänestyksen parhaista 2000-luvulla sävelletyistä teoksista, vastaajina sata eurooppalaista nykymusiikin tuntijaa. Neljä Ablingerin teosta saivat siinä ääniä: "Voices and piano" (2012, 6 ääntä), "Speaking Piano" (2009, 4 ääntä) sekä "Landschaftsoper" (2009, 4 ääntä).


title: Peter Ablinger

text:
Kesällä 2013 Ablinger oli säveltäjävierailijana Viitasaaren Musiikin aika -tapahtumassa. Tapahtuman verkkosivulla säveltäjää luonnehditaan näin:
"Ablinger on tunnettu rajoja avaavasta musiikkinäkemyksestään, joka määrittelee uudelleen musiikillisen äänen, ajan ja tilan. Musiikilliset hälyt eivät merkitse hänelle kaaosta, energiaa, vastakohtaa tai epäjärjestystä, vaan ovat olemassa sellaisenaan ilman symboliikkaa. Ablingerin sanoin hälyt ja äänet ovat meille olemassa hyväilläkseen aisteja ja harhauttamassa järkeä, ja kuuleminen on se, mikä meidät luo."


title: Never Say Die Records

text: Never Say Die on levy-yhtiö, joka on merkittävä dubstepissa, koska siinä on paljon tunnettuja dubstep-artisteja, kuten Eptic, Zomboy tai 501. NSDn on perustanut Tommy Dash ja Nick Sadler vuonna 2009. NSD:llä on alaryhmä, joka kekittyy kovemman dubstepin jakamiseen ja tuottamiseen: Never Say Die: Black Label.


title: The Forest Seasons

text: The Forest Seasons on suomalaisen metalliyhtye Wintersunin kolmas studioalbumi. Albumi julkaistiin 21. heinäkuuta 2017.


title: The Forest Seasons

text: Albumi meni myös julkaisuviikollaan 30/2017 Suomen virallisen albumilistan ykköseksi.


title: The Forest Seasons

text: Rockmusiikkilehti Soundin toimittajat valitsivat albumin vuoden 2017 yhdeksänneksitoista parhaaksi kotimaiseksi albumiksi.


title: The Forest Seasons

text: - Kaaoszine: 5/10


title: The Forest Seasons

text: - V2.fi:


title: The Forest Seasons

text: - Imperiumi.net: 9/10


title: Hille Kaisla

text:
Hille Ossian Kaisla (30. kesäkuuta 1914 Turku – 2. maaliskuuta 1940 Turkinsaari, Viipurin maalaiskunta) oli suomalainen miekkailija. Koulutukseltaan hän oli metsätieteiden ylioppilas. Kaisla voitti floretin Suomen-mestaruuden vuonna 1935 ja säilän vuonna 1939. Hänen kotiseuransa oli helsinkiläinen Miekka-Miehet.
Hille Kaisla osallistui talvisotaan Jalkaväkirykmentti 11:ssä joukkueenjohtajana ja kaatui kranaatinsirpaleesta Turkinsaaren puolustustaistelussa. Hänet on haudattu Helsingin Hietaniemen hautausmaalle.


title: Samuel Purola

text: Samuel Edvard Purola (s. 19. toukokuuta 2000 Oulu) on suomalainen pikajuoksija. Purolan seura on Oulun Pyrintö, ja häntä valmentaa isä Mika Purola. Mika-isän lisäksi myös Samuel Purolan äiti Soile Purola (o.s. Ruunaniemi) ja setä Pertti Purola ovat kilpailleet pikajuoksussa. Purolan managerina toimii Jukka Härkönen.


title: Samuel Purola

text: Purola voitti 200 metrin sisäratojen suomenmestaruuden vuonna 2017 17- ja 19-vuotiaiden sisäratojen Suomen ennätysajalla 21,29 ja vuonna 2018 ajalla 21,26. Viestijuoksun Suomen mestaruuskilpailuissa Purola on voittanut 4 × 100 metrin viestijuoksussa SM-pronssia vuonna 2016.


title: Samuel Purola

text: Alle 18-vuotiaiden Euroopan mestaruuskilpailuissa Tbilisissä vuonna 2016 Purola voitti pronssia 100 metrin juoksussa ja oli viides 200 metrillä. Purola voitti 17-vuotiaana alle 20-vuotiaiden yleisurheilun EM-kisoissa Italian Grossetossa hopeaa heinäkuussa 2017 ajalla 10,79. Juoksussa oli vastatuulta 4,3 m/s. Samoissa kisoissa hän juoksi pronssia 200 metrillä ajalla 21,00


title: Samuel Purola

text: Purola valittiin Suomen joukkueeseen Tampereella vuonna 2018 järjestettyihin alle 20-vuotiaiden maailmanmestaruuskilpailuihin. Hän eteni kilpailuissa 100 metrissä välieriin mutta jätti välierät väliin kuumeen takia. Samasta syystä hän jätti väliin myös pikaviestin. Purola oli valittu myös 200 metrille, jonka hän oli päättänyt jättää väliin jo ennen kisoja. Purola piti kilpailuja kauden päätavoitteenaan ja asetti tavoitteekseen sadalta metriltä finaalipaikan ja kauden parhaan ajan.


title: Samuel Purola

text: Ulkoradoilla Purola on juossut 200 metriä aikaan 20,84, joka on 17-vuotiaiden Suomen ennätys. Purolan ennätys sadalla metrillä on 10,31 sekuntia, joka on 17- ja 19-vuotiaiden Suomen ennätys. Purolalla on myös 300 metrin sisäratojen Suomen ennätykset samoissa sarjoissa ajalla 34,74 ja 200 metrillä 19- ja 22-vuotiaiden Suomen ennätys ajalla 21,11 ja 17-vuotiaiden Suomen ennätys ajalla 21,29.


title: Samuel Purola

text: Purola on nimennyt vahvuudekseen vahvan lopun ja suosikkimatkakseen 200 metriä . Hän on harrastanut myös painia ja jalkapalloa, mutta valitsi yläkouluikäisenä yleisurheilun päälajikseen. Yleisurheilussa Purola on alusta alkaen keskittynyt pikajuoksuun.


title: Samuel Purola

text: Purola pitää Usain Boltia ja Christophe Lemaitrea esikuvinaan.


title: Samuel Purola

text: Lähde


title: El laberinto griego

text: El laberinto griego (kansainvälisesti "The Greek Labyrinth") on vuonna 1991 ensi-iltansa saanut Rafael Alcázarin ohjaama espanjalainen jännityselokuva, jonka pääosia näyttelevät Omero Antonutti, Aitana Sánchez-Gijón ja Eusebio Poncela. "El laberinto griego" perustuu Manuel Vázquez Montalbánin samannimiseen "Pepe Carvalho" -salapoliisiromaaniin "El laberinto griego" (1991), jonka pohjalta Rafael Alcázar ja Manuel Vázquez Montalbán sovittivat elokuvan käsikirjoituksen. Elokuvan tuottajana oli Francisco Molero ja vastaavana tuottajana Rafael Alcázar. Elokuva sai Goya-ehdokkuuden parhaasta sovitetusta käsikirjoituksesta. "El laberinto griegossa" Penélope Cruz tekee ensiesiintymisensä elokuvissa.


title: El laberinto griego

text:
"El laberinto griego" kertoo ranskalaisesta Bernadettesta, joka matkustaa liikekumppaninsa kanssa Barcelonaan palkkaamaan yksityisetsivä Juan Bardónin etsimään kadonneen miesystävänsä Alekosin, joka oli kadonnut Pariisissa. Bardón ottaa tapauksen vastaan ja alkaa tutkia sitä, kunnes löytää Alekosin kuolleena ja saa tietää Bernadetten liikekumppaneineen kadonneen. Pian Bardón itse on Alekosin murhan pääepäiltynä.
"El laberinto griego" kuvattiin Barcelonassa ja Madridissa. Elokuvan tuotantoyhtiöinä olivat Trabala Producciones, S.L. ja Impala, S.A..


title: El laberinto griego

text: "El laberinto griego" sai ensi-iltansa Ranskassa 10. syyskuuta 1991. Elokuva sai ensi-iltansa Espanjassa 29. elokuuta 1992 ja oli Warner Española S.A.:n teatterilevittämä. Elokuva tuotti Espanjassa 155 412 euron lipputulot.


title: Karl Helfferich

text: Karl Theodor Helfferich (22. kesäkuuta 1872 Neustadt, Rheinland-Pfalz, Saksan keisarikunta – 23. huhtikuuta 1924 Bellinzona, Sveitsi) oli saksalainen poliitikko ja taloustieteilijä, joka toimi eri tehtävissä Saksan keisarikunnan hallituksessa ensimmäisen maailmansodan aikana.


title: Karl Helfferich

text: Karl Helfferichin isä oli tehtailija. Hän opiskeli oikeustiedettä ja valtiotieteitä Berliinin, Münchenin ja Strasbourgin yliopistoissa. Hän oli vuodesta 1899 Berliinin yliopistossa kansantaloustieteen yksityisdosenttina ja työskenteli vuosina 1901–1906 taloudellisena asiantuntijana Saksan ulkoministeriön siirtomaaosastolla. Hellferich julkaisi vuonna 1903 vaikutusvaltaiseksi muodostuneen pääteoksensa "Das Geld" (”Raha”), jossa hän puolusti valuuttojen sitomista kultakantaan niiden vakauttamiseksi. Hän oli 1906–1908 Bagdadin rautatietä rakennuttaneen Anatolian rautatieyhtiön johtajana ja 1908–1915 Deutsche Bankin johtokunnan jäsenenä.


title: Karl Helfferich

text: Helfferich kutsuttiin tammikuussa 1915 Saksan valtiovarainministeriksi. Hän pyrki rahoittamaan Saksan sotamenot lainoilla verotuksen kiristämisen sijaan, mikä kuitenkin kiihdytti inflaatiota. Toukokuussa 1916 Helfferich siirtyi sisäministeriksi ja tuli samalla Theobald von Bethmann Hollwegin hallituksen varakansleriksi. Hän vastusti rajoittamattoman sukellusvenesodan aloittamista. Helfferich jatkoi sisäministerinä vielä Georg Michaelisin hallituksessa, mutta joutui eroamaan opposition painostuksesta marraskuussa 1917. Helfferich nimitettiin heinäkuussa 1918 Saksan Moskovan-lähettilääksi salamurhatun Wilhelm von Mirbachin tilalle. Hän suositteli elokuun alussa Saksan hallitukselle Venäjän horjuvan bolševikkivallan kukistamista, mutta ulkoministeri Paul von Hintze onnistui torjumaan ajatuksen, jolloin Helfferich erosi lähettilään tehtävistä.